Beta\t 16. juna 2016. 13:10\nOdržavanje dva referenduma ogromnog značaja u Velikoj Britaniji u samo dve godine, prvo o ostanku Škotske u toj zemlji a 23. juna ove godine o mestu Velike Britanije u EU, pokazuje do koje mere se Velika Britanija preispituje o sopstvenom identitetu, što je delimično posledica nostalgije dela stanovništva za iščezlim carstvom.\nPre samo 70 godina Britanija je vladala carstvom pod čijom kontrolom je, u najslavnije doba, bila četvrtina svetskog stanovništva na pet kontinenata, dok je danas Britanija u opasnosti da, ukoliko na referendumu 23. juna glasa za istupanje iz EU, ostane sama, na teritoriji jedva većoj od Islanda.\n“Ovaj referendum o Bregzitu razotkriva da smo nesposobni da prežalimo carstvo. Oni koji se više ne prepoznaju u društvu koje je sve raznovrsnije, pre svega najstariji, prijemčivi su za govor koji im predlaže ulazak u vremensku mašinu kako bi se sve započelo ispočetka. Oni misle: ah kada bismo samo mogli da napustimo du prokletu Evropu i ponovo postanemo velika nacija”, objašnjava za AFP specijalista za pitanja identiteta na Univerzitetu Louboro Majkl Skej (Michael Skey).\nPrema njegovom mišljenju, to je i razlog za stalno pozivanje na prošlost, a posebno na Drugi svetski rat koji je, iako je najavljivao kraj kolonijalne premoći, takodje bio i “poslednja prilika kada je Velika Britanija zaista bila značajan faktor”.\nViše od 70 godina nakon kapitulacije nacista, nasledje Drugog svetskog rata i dalje je veoma prisutno u Velikoj Britaniji. Glavni grad London redovno nadleću britanski avioni “spitfajer” (Spitfire) korišćeni u Drugom svetskom ratu, a pozivanje na Vinstona Čerčila uobičajeno je u svim debatama.\nNa evropskom prvenstvu u fudbalu u Francuskoj ove godine, engleski navijači svakog dana pevaju kako je “RAF (Kraljevske vazdušne snage) iz Engleske oborio” nacističke bombardere.\nU takvom raspoloženju sasvim je prirodno da su se učesnici kampanja pred referendum stalno pozivali na Drugi svetski rat, i to pre svega kampanja za istupanje čiji lider Boris Džonson je otišao toliko daleko da se pozivao na Adolfa Hitlera.\n“Prošlost ima ulogu plišanog mede koji nas ohrabruje u pogledu naše uloge u svetu. To odaje duboki osećaj nesigurnosti i istinsku nelagodnost u pogledu identiteta”, dodao je novinar i istoričar Patrik Bišop (Patrick Bishop).\nDirektor tink tenka Britiš fjučer (British Future) Sunder Katvala (Katwala) smatra da je u osnovi negativnog stava prema EU osećaj slave iz 1945. godine.\n“Po izlasku iz rata, Velika Britanija je, uverena da je i dalje u prve tri sile, sa izvesnom nezainteresovanošću gledala na evropski projekat. Kada je sa krizom u Sueckom kanalu 50-ih godina postalo jasno da je to bila greška, evropski voz već je otišao”.\nKada su se Britanci konačni priključili 1973. godine, to je učinjeno malim koracima, i isuviše kasno da bi “uniju oblikovali po svojoj želji”, navodi ovaj analitičar.\n“Britanci su zbog manje traumatičnog sećanja na Drugi Svetski rat manje vezani za ideju Evrope kao moralnog projekta. Oni uglavnom gledaju na EU kao na čisto ekonomski i trgovinski aranžman, kao što je general de Gol (de Gaulle) i predvideo. I ukoliko to ne funkcioniše u njihovu korist, veliki broj njih je spreman da ode”, dodaje istoričar Robert Tombs.\nOvaj manjak entuzijazma danas se potvrdjuje kroz izjave Dejvida Kamerona koji neprekidno govori o svojoj “frustraciji” pred Evropom koja ga “izludjuje”, ali kojoj se treba prikloniti zarad isključivo ekonomskog argumenta.\nBritanski premijer ne propušta nijednu priliku da podseti da je Velika Britanija “zemlja trgovaca”, nepokornog naroda koji živi na ostrvu koje nije pokoreno od osvajanja Viljema Osvajača 1066. godine.\nKatvala smatra da je ključni element debate činjenica da je reč o ostrvu.\n“U Evropi ima mnogo evroskepticizma. Ali nijedna zemlja ne postavlja ozbiljno pitanje da li je deo Evrope. U Velikoj Britaniji se to pitanje postavlja.


ODIHR o junskim izborima u Srbiji: Sprečiti zloupotrebu državnih resursa i pritisak na birače, povećati nezavisnost REM… | Insajder\nODIHR o junskim izborima u Srbiji: Sprečiti zloupotrebu državnih resursa i pritisak na birače, povećati nezavisnost REM…\nKancelarija OEBS za demokratske institucije i ljudska prava (ODIHR) pozvala je danas vlasti u Srbiji da spreče zloupotrebu državnih resursa tokom predizborne kampanje i pritisak na birače, i da revidiraju birački spisak i povećaju transparentnost finansiranja predizbornih kampanja.\nODIHR, izbori u Srbiji, ilustracija\nU danas objavljenom konačnom izveštaju Specijalne misije za procenu izbora, koju je ODIHR uspostavio za posmatranje parlamentarnih izbora u Srbiji 21. juna, navodi se da zakonske promene, u skladu s međunarodnim obavezama, treba da budu usvajane posle javnih rasprava, a da osnovni aspekti izbora ne treba da budu menjani u godini pre izbora.\nU izveštaju se podseća da je Skupština Srbije pred izbore izmenila Zakon o izborima, "uključujući pitanja o kojima nije bilo javne rasprave" što je "suprotno međunarodnim obavezama i dobroj praksi".\nŠta je cilj izmene izbornog zakona tokom kampanje\nPodseća se da su među izmenama smanjivanje cenzusa za izborne liste i formula za bolje predstavljanje lista nacionalnih manjina.\nCelokupan izveštaj ODIHR-a možete pročitati na sledećem linku.\n"Iako amandmani omogućavaju lakše predstavljanje u parlamentu, nekoliko sagovornika Specijalne misije ODIHR-a tvrdi da je cilj tih izmena smanjivanje posledica bojkota opozicije", navodi se u izveštaju.\nMeđu glavnim preporukama ODIHR-a je da bitni propisi treba da budu uključeni prvenstveno u zakone koje usvaja parlament, a tehnička pitanja i detalji treba da budu regulisani podzakonskim aktima, uključujući instrukcije Republičke izborne komisije (RIK).\nDetaljno istražiti slučajeve prinude\nODIHR je istakao da vlasti Srbije treba da spreče pritisak na birače, uključujući zaposlene u državnim institucijama i preduzećima i druge koji su povezani s državom. Slučajevi navodne prinude moraju biti detaljno istraženi, a oni koji su odgovorni za to kažnjeni.\nDa bi se povećala transparentnost, ODIHR preporučuje izmenu zakona da bi se izveštaj o prihodima i troškovima kampanje objavljivao pre dana izbora, a da zaključci Agencije za borbu protiv korupcije budu obavezni i objavljeni potom.\nU izveštaju se navodi da birački spiskovi treba da budu dostupni javnosti Srbije i da zakoni o jedinstvenom biračkom spisu i zaštiti ličnih podataka budu usaglašeni.\nPreporučuje da se rok za podnošenje žalbi i donošenje odluka RIK-a i Upravnog suda produži u cilju efikasnog rešavanja sporova.\nPovećati nezavisnost REM i regulisati funkcionersku kampanju\n"Nezavisnost Regulatornog tela za elektronske medije treba da se poveća, a njegove odgovornosti tokom predizbornog perioda treba da budu eksplicitno definisane zakonom i proširene na sve aspekte medijskog izveštavanja o izborima", jedna je od glavnih preporuka ODIHR-a Srbiji.\nMeđu preporukama ODIHR-a je i da se razmotri regulisanje medijskog izveštavanja o zvaničnicima koji su takođe kandidati na izborima.\n"Nezavisnost javnih servisa treba da bude povećana obezbedjivanjem dovoljnog i održivog finansiranja, čime će biti eliminisana zavisnost javnih servisa od državnog budžeta", navodi se u preporukama Srbiji.\nU izveštaju piše da nije bilo jasnog razlikovanja uloga predsednika Srbije i lidera Srpske napredne stranke Aleksandra Vučića, i da je "zamagljena linija" između kampanje SNS i medijskog izveštavanja o predsedniku i vladi, uključujući odgovor na krizu izazvanu pandemijom.\n"Većina televizijskih kanala s nacionanom frekvencijom i većina listova promovisali su vladine politike. Nekoliko medija koji su nudili alternativne poglede, nisu dali efikasnu protivtežu, dovodeći u pitanje raznolikost stavova dostupnih biračima u tradicionalnim medijima", ocenio je ODIHR.\nU izveštaju se konstatuje da je autocenzura podstaknuta pretnjama, napadima i pritiskom na novinare i medije, zajedno s nedostatkom finansijske nezavisnosti.\nOcenjeno je da je Nadzorni odbor, formiran radi nadgledanja kampanje, i REM bili pasivni u praćenju medijskog sadržaja, ali da je REM na kraju kampanje zabranio nekoliko predizbornih reklama.\nODIHR je ocenio da je RIK efikasno organizovao izbore, da su se na biralištima koje je posetila posmatračka misija ODIHR-a, izbori odvijali bez problema i da je procedura u opštim crtama poštovana.\nIpak, "Specijalna misija ODIHR-a je uočila slučajeve i primila kredibilne izveštaje o kršenju izborne tišine u korist vladajuće partije", piše u izveštaju.


Vlada nacionalnog sporazuma Libije tražila vojnu pomoć od Turske - Sputnjik Srbija\n06:12 29 Oktobar 2020\nVlada nacionalnog sporazuma Libije tražila vojnu pomoć od Turske\n21:36 26.12.2019 (osveženo 22:00 26.12.2019) Preuzmite kraći link\nVlada nacionalnog dogovora Libije, na čijem čelu je Fajez Saradž, zvanično je zatražila vojnu pomoć od Turske, javila je agencija Rojters, pozivajući se na izvore u Tripoliju.\nAgencija navodi da se radi o „vazdušnoj, kopnenoj i morskoj“ vojnoj podršci za odbijanje ofanzive na Tripoli snaga vlasti na istoku zemlje.\nKasnije je predsedavajući ruske kontakt-grupe za rešavanje libijske krize Lav Denjgov potvrdio za Sputnjik da je Vlada nacionalnog sporazuma zvanično od Turske zatražila vojnu pomoć.\nRanije je turski predsednik Redžep Tajip Erdogan saopštio da u januaru namerava da Parlamentu zemlje podnese zahtev za korišćenje turskih oružanih snaga u Libiji.\nKomandant Libijske nacionalne armije maršal Halifa Haftar, koji sarađuje sa istočnolibijskim vlastima, objavio je 12. decembra početak odlučne bitke i napredovanje ka Tripoliju, koji i dalje kontrolišu snage međunarodno priznate Vlade nacionalnog sporazuma na čelu sa Fajezom Saradžem. Libijski mediji javili su da je došlo do sukoba između Haftarovih i snaga Vlade nacionalnog sporazuma u predgrađu glavnog grada Libije. Ofanziva na Tripoli započela je u aprilu ove godine, ali LNA nije postigla značajnije uspehe — strane održavaju svoje pozicije i razmenjuju vatru i vazdušne napade.\nVlasti istočnog dela zemlje rade nezavisno od Tripolija i sarađuju sa Libijskom nacionalnom armijom, koja vodi dugotrajan rat sa militantima i koja od aprila ne prestaje sa pokušajima da osvoji Tripoli.\nvojna pomoć, Turska, Libija


JU „Vode Srpske“ – СТРУЧНИ УГАО: Имовинско-правни односи у сектору вода\nSTRUČNI UGAO: Imovinsko-pravni odnosi u sektoru voda\njun 15, 2020 Novosti\nPIŠE: Dražen Višnjić, master inženjer geodezije, viši stručni saradnik za geodetske poslove\nImovinski odnosi su među najsloženijima u društvu. Kao takvi prisutni su i u velikoj mjeri usko vezani i za sve aktivnosti koje sprovodi Javna ustanove ,,Vode Srpske“ Bijeljina. Upravo iz tog razloga postoji Odjeljenje za pravne i imovinske poslove u okviru Sektora za pravne, imovinske, kadrovske i opšte poslove.\nSvako fizičko ili pravno lice ima pravo na mirno uživanje svog vlasništva. Takođe, nikome se ne može oduzeti vlasništvo osim u javnom interesu i pod uslovima predviđenim zakonom.\nZakon o vodama Republike Srpske (Službeni glasnik RS br. 50/06, 92/09, 121/12 i 74/17), odredbama članova 9, 10, 11 i 12, jasno definiše vodno dobro, javno vodno dobro, pripadnost vodnog dobra javnom vodnom dobru, kao i prestanak pripadnosti vodnog dobra javnom vodnom dobru.\nVodno dobro čine vodno zemljište, vode i vodni objekti, dok javno vodno dobro čine zemljišne čestice, vodni i hidrotehnički objekti, rijeke i potoci, definisani morfološkim, geološkim i hidrološkim sadržajem i kao takvi, predstavljaju dobro od opšteg interesa, pod posebnom zaštitom i u vlasništvu Republike Srpske.\nU skladu sa Zakonom o vodama, javno vodno dobro ne može biti predmet prometa, ali može pod posebnim uslovima određenim ovim zakonom ili na zakonu zasnovanom podzakonskom propisu, biti predmet ograničenog prava korištenja zakupom, a u određenim slučajevima i koncesijom, a što Odjeljenje za pravne i imovinske poslove, sprovodi u svom svakodnevnom radu.\nTakođe, kada se govori o prestanku pripadnosti vodnog dobra javnom vodnom dobru, a čiju proceduru jasno definiše član 12. Zakona o vodama, prisutan je veliki broj zahtjeva koje Odjeljenje za pravne i imovinske poslove aktivno rješava u saradnji sa Ministarstvom poljoprivrede, šumarstva i vodoprivrede i Vladom Republike Srpske, i na taj način pomaže stanovništvu da riješi imovinsko pravne probleme koji su više decenija prisutni.\nOdjeljenje za pravne i imovinske poslove bavi se i učestvuje u izlaganju na javni uvid podataka o nepokretnostima i utvrđivanju prava na nepokretnostima, aktivnosti koju sprovodi Republička uprava za geodetske i imovinsko-pravne poslove, u svim gradovima i opštinama Republike Srpske.\nTakođe, kada je u pitanju rješavanje imovinsko-pravnih odnosa, aktivno prisustvujemo u katastrima širom Republike Srpske, po pozivima za rasprave, kao i postupcima eksproprijacija zemljišta, koji se tiču implementacije projekata od opšteg značaja, a koje sprovodi Vlada Republike Srpske.\nUpozorenje: Mogućnost porasta bujičnih vodotoka Sporazum JU "Vode Srpske" i opštine Pale: Uređenje Paljanske Miljacke\nVelike mogućnosti za korišćenje...\nMinistri Košarac i Pašalić u radnoj...\nKinezi zainteresovani za investicije u...\nSTRUČNI UGAO: Obračun i prikupljanje...


Vučić: Samostalno na pokrajinskim, vanredni - ako mora\nBEOGRAD - Premijer i predsednik SNS Aleksandar Vučić izjavio je danas da će SNS i SPS na pokrajinske izbore izaći samostalno, te da bi voleo da ne bude prevremenih parlamentarnih izbora, ali da to zavisi od atmosfere u društvu i drugih okolnosti.\n"Nema potrebe da se prave predizborne koalciije da bismo preskočili cenzus, svaka stranka će sa svojim ljudima izaći pred građane Srbije, a posle toga videćemo da li ćemo moći da formiramo pokrajinsku vladu ili će neke druge političke organizacije dobiti većinu", rekao je Vučić novinarima posle sastanka sa delegacijom SPS-JS-PUPS u sedišu SNS.\nVučić je rekao da je na sastanku dogovoreno i da stranke na lokalnim nivoima mogu praviti predizborne koalicije.\nKad je reč o vanrednim izvorima, on je rekao da ne bi voleo da se održe, ali:\n"Kad vidite da neko ničim drugim sem neistinama i lažima se služi, onda nekad ne možete drugačije da odgovorite", rekao je Vučić.\nOn je, kao primer, naveo da pojedinci koji sebe nazivaju ldierima opozicije izmišljaju da je za Novu godinu bio u Dubaiju, a istina je da nije prešao granice Srbije i da je 1. januara pre ostalih došao u vladu.\nVučić je rekao da su predstavnici SPS i SNS razgovarali i o republičkim izborima i da je on izneo mišljenje da bi voleo na svaki način da te izbore izbegne.\nPredsednik naprednjaka je rekao da na današnjem sastanku nije bilo reči o ličnim pitanjima, da se nisu opredeljivali da li im se neko na političkoj sceni dopada ili ne, nego o planovima i usaglašenosti ideja za buducuhnsot Srbije, sprovođenju ekonomskih reformi jer posle godinu i po dana vlade smatraju da je dobro da se na partijskom nivou još jednom obezbedi politička stabilnost.\n"Da nastavimo još većom snagom i energijom ekonomske reforme, što znači punu stabilizaciju javnih finansija, reformu javnih preduzeća,, završetak restrukturanja i privatizaciju, rešavanja problema u javnoj adminsitraciji, kao i da ubrzamo i napravimo dinamičan ekonomski rast i radimo na jačanju preduzetničkog duha", rekao je Vučić.\n"Nismo dogovorili postizbornu koaliciju i bilo bi nefer da kažem da smo mi radom vlade nezadovoljni", rekao je Vučić.\nOn je istakao da se lično nijednog trenutka neće držati za fotelju, kao što neki drugi to rade za pet i šest odsto glasova, te da bi "u zemlju propao" kada bi se tako ponašao. Ne sviđa mi se, dodao je, što neko nelegitimno vlada u Vojvodini već dve godine, ne nelegalno već nelegitimno.\n"Neko misli da će narod da ga voli protokom vremena, a da će uprkos nečijem radu, ljudi nekog drugog da mrze...To se nije dogodilo. Ljudi prepoznaju one koji rade i vode dobru politiku", zaključio je.\nOn je ponovio da bi voleo da izbegnemo izbore, ali je dodao da to ne zavisi od njega, nego od okolnosti, te da će za mesec, dva, tri pričati sa koalicionim partnerima i reći šta misle o tome.\nNa pitanje o ujedinjavanju pojedinih opozicionih stranaka, Vučić je odgovorio da nema s tim nikakav problem:\n"Ako svi zajedno hoće da se ujedine protiv SNS, neka idu, slobodno, nemam ništa protiv...Posle pola godine, uveren sam, opet bismo pobedili", rekao je.\n"Niti će da me ucenjuju da se borba protiv korupcije na nekoga odnosi, a na nekoga ne, jer se njima nešto ne sviđa. Biće sve po zakonu", dodao je lider SNS.\nOn je primetio da je "šef opozicije rekao da je za praznik bio u Dubaiju", a u Dubaiju je bio pre skoro dve godine, na sat vremena, da vidi prezentaciju projekta Beograd na vodi...\n"Ali, šta ćete, neki ljudi imaju obraz kao đon", primetio je i dodao:\n"Nisam se naročito nasekirao, neka radi ko šta hoće...", zaključio je.\n« DS: Uslov za okupljanje opozicije da nema saradnje sa SNS Danas je Badnji dan »


Na vidiku početak gradnje regionalne sanitarne deponije – GEM info\nNa vidiku početak gradnje regionalne sanitarne deponije\n27/11/2017 29/01/2018 Redakcija 0 Comments Barajevo\nGradska opština Barajevo 27.11.2017. bila je domaćin treće sednice Skupštine privrednog društva Regionalnog centra za upravljanje otpadom “Eko-Tamnava“ a tema kao i predhodnih zasedanja bila je izgradnja regionalne sanitarne deponije neopasnog otpada „Kalenić“ i infrastrukturnog opremanja Kolubarskog regiona za upravljanje otpadom.\nNa početku zasedanje prisutnim delegatima iz jedanaest opština se obratio predsednik Gradske opštine Barajevo Slobodon Bata Adamović koji je tom prilikom istakao da izgradnja regionalne sanitarne deponije ima izuzetan značaj za svih jedanaest opština koje učestvuju u ovom projektu.\nPrisutnima se zatim obratio i državni sekretar Ministarstva za zaštitu životne sredine Ivan Karić naglasivši da će realizacijom ovog projekta ekološki standardi koji se tiču upravljanja neopasnim otpadom biti podignu na nivo standarda koji se primenjuju u zemljama članicama Evropske Unije. Delegati su zatim jednoglasno usvojili Odluku o usvajanju plana poslovanja za 2018. godinu kao i Zaključak o usvajanju Dinamičkog plana izgradnje regionalne sanitarne deponije „Kalenić“. Usvojena je i Odluka o uspostavljanju procedure na osnovu kojih Regionalni centar “Eko-Tamnava“ vrši troškove aktivnosti prema jedinicama lokalne samouprave u skladu sa mišljenjem Ministarstva finansija.\nŠeruj post "Na vidiku početak gradnje regionalne sanitarne deponije"\n← “Stazama Kolubarske bitke“\nDušan Rajšić nastavlja ciklus zidnih crteža →


Moguća obustava izvoza suncokreta u BIH - Bolja Zemlja\nMoguća obustava izvoza suncokreta u BIH\nVodeće domaće uljare zatražiće od Vlade Srbije da zabrani izvoz suncokreta ovogodišnjeg roda u Bosnu i Hercegovinu, objavio je portal Agrosmart. Za četvrtak je planiran sastanak prerađivača s predstavnicima ministarstava trgovine i poljoprivrede, na kojem bi prozivođači ulja trebalo da iznesu predlog da se uvedu ograničenja u trgovini sa BiH, objavio je Agrosmart, pozivajući se na izvore u Vladi Srbije. Razlog za nezadovoljstvo prerađivača je to što su otkupljivači iz BiH spremni da suncokret iz Srbije plate bolje nego domaće uljare, pošto imaju sporazum o slobodnoj trgovini sa Turskom, što znači da bez carinskih opterećenja mogu da izvoze ulje na tursko tržište, koje je tamo znatno skuplje nego u BiH. Po zvaničnim podacima, u Srbiji je ove godine suncokretom zasejano 202.408 hektara i očekuje se veći prinos od prosečnog.\nPrethodni tekstMogućnost izvoza bobičastog voća za Indiju\nSledeći tekstNavodnjavanje lešnika putem SMS poruke


SERIJA TORNADA U AMERICI Broj povređenih raste, muškarac poginuo kada je AUTOMOBIL NOŠEN VRTLOGOM udario u njegovu kuću (VIDEO)\nU talasu tornada koji je pogodio više država u SAD život je izgubila jedna osoba, a povređeno je najmanje 12 ljudi.\nMeterolozi su saopštilii da je 55 tornada u ponedeljak pogodilo osam država, uključujući Ajdaho, Indijanu, Ohajo, Kolorado i Pensilvaniju, prenosi AP.\nU Kanzas Sitiju 12 osoba je lakše povređeno, otećeno je više kuća, a letovi su privremeno obustavljeni sa Kanzas Siti međunarodnog aerodroma.\nOlujama je najteže pogođen Dejton u državi Ohajo, gde je najmanje 130 osoba povređeno, a 82-godinji muškarac je poginuo kada je parkirani automobil nošen vazdušnim vrtlogom udario u njegovu kuću.\nTalas 50 ili više tornada nije neuobičajen i dogodio se čak 63 puta u američkoj istoriji. Međutim, talas snažnih vetrova do kojeg je došlo u ponedeljak bio je neobičan jer se dogodio na veoma širokom geografskom području, prenosi agencija.\nRASTE BROJ ŽRTAVA Najmanje osam mrtvih u naletu tornada


Savjetnik Edija Rame: Zbog demarkacije Priština će imati problem sa Briselom - CdM\nSavjetnik Edija Rame: Zbog demarkacije Priština će imati problem sa Briselom\nŠkeljzen Malići, politički savjetnik za region albanskog premijera Edija Rame, kaže da Crna Gora neće imati probleme zbog odlaganja Sporazuma o demarkaciji granica sa Kosovom, pišu Dnevne novine.\nProblem će, smatra on, imati jedino Kosovo zato što se oglušilo o zahtjeve Vašingtona i Brisela.\n“Ima i biće problema za samo Kosovo, zbog Vašingtona i Brisela koji su vršili veliki pritisak da se sporazum o demarkaciji ratifikuje, ali se opozicione partije, a i neki poslanici partija na vlasti, nijesu dali ubijediti. Kosovska vlada već skoro dvije godine drži Sporazum ne čekanju jer nije imala dovoljno glasova”, rekao je u razgovoru za Dnevne novine Malići, ugledni kosovski publicista i analitičar.\nSkupština Kosova juče je, podsjetimo, sa 78 glasova za i 34 protiv izglasala nepovjerenje Vladi, nakon čega je ukazom Hašima Tačija raspušten parlament.\nTako na dnevni red nije stigao Sporazum o demarkaciji granica sa Crnom Gorom, pa će se o ratifikaciji ugovora o razgraničenju Crne Gore i Kosova izjasniti novi saziv parlamenta nakon vanrednih parlamentarnih izbora.\nRazlog za ovakvu situaciju Malići vidi u “bolesnoj ambiciji lidera nekih opozicionih partija” koji, kako je kazao, jedva imaju četvrtinu glasova poslanika, a koji su, preko osporavanja demarkacije i projekta formiranja Zajednice srpskih opština, pokušavali da ometu rad institucija i sruše Vladu.\n“Znate da je kosovska skupština skoro godinu napadana suzavcem kojim su opozicioni poslanici fizički onemogućavali rad svojih kolega. Jedan dublji razlog za blokadu bio je i odlaganje i uslovljavanje početka rada Specijalnog kosovskog suda za ratne i poslijeratne zločine, gdje se očekuju hapšenja i suđenja i nekim viđenijim liderima u oba tabora, i Vlade i opozicije”, rekao je Malići za Dnevne novine.\nUgledni kosovski intelektualac smatra i da je, što se tiče demarkacije, kosovska vlada pravila greške u koracima, jer, kako kaže, nije na vrijeme objasnila na kojim osnovama se ona radi.\n“I da to nije dogovaranje granice, već njeno konstatovanje na osnovu katastarskih podataka pograničnih opština sa obje strane”, istakao je naš sagovornik.\n“Mnogi su imali simboličku, površnu predstavu da je granica Crne Gore i bivše autonomne pokrajine Kosova u Jugoslaviji, bila na Čakoru i kod Kule, pa onda preko vrhova planina, a ne tamo gdje je bila određena vjerovatno još od Đilasove komisije pedesetih godina”, kaže politički savjetnik albanskog premijera za region, dodajući da je granicom koju su konstatovale dvije komisije, i koja je utvrđena Sporazumom, bilo nezadovoljstva i u Crnoj Gori.\n“Naročito u Plavu, zato što je planina Hajla u cjelini ostala sa kosovske strane. Ja sam više puta predlagao da se između Prištine i Podgorice dogovori procedura mirnog razmatranja granične linije, kako bi se onda eventualno našao kompromis i ta linija korigovala”, rekao je Malići.\nKomentarišući stavove SAD i njihovu ocjenu da je odlaganje demarkacije sa Crnom Gorom “politička opstrukcija Kosova”, Malići kaže da će od toga najviše štete imati “populistički i demagoški političari, nego li samo Kosovo”.\n“Možda je i raspuštanje Vlade ubrzano da bi se eliminisali neki bandoglavi poslanici koji su fetišizirali problem granice”, zaključio je Malići.\nPodsjetimo, Ambasada Sjedinjenih Država prethodno je pozvala Skupštinu Kosova da ratifikuje Sporazum o demarkaciji granice sa Crnom Gorom, dok Brisel insistira na demarkaciji, kao uslovu za viznu liberalizaciju Kosova.\n“Vrijeme je da se stavi tačka na političku opstrukciju Republike Kosovo kako bi Skupština i Vlada mogle da počnu sa stvaranjem napretka na drugim vitalnim pitanjima u ime građana Kosova”, navodi se u saopštenju ambasade SAD u Prištini datom uoči jučerašnje sjednice parlamenta.\nTagsbrisel Crna Gora demarkacija Edi Rama granice Kosovo Škeljzen Malići Vašington


Kampanja ˝Nove ženske inicijative˝:\nMaloljetničke trudnoće spriječiti edukacijom\n“Maloljetničke trudnoće-poraz zajednice” naziv je kampanje koju će u aprilu realizovati Udruženje “Nova ženska inicijativa” i Fondacija za osnaživanje žena BiH u Tuzli, najavljeno je na današnjoj press konferenciji u Hotelu Tuzla.\nNaime, cilj kampanje je ukazati na problem maloljetničkih trudnoća koje su u porastu, ukazati na posljedice, ali i šta je potrebno da društvo u cjelini uradi na prevenciji.\nKako nam je kazala Amela Hajvaz, predsjednica Nove ženske inicijative, aktivnosti u okviru ove kampanje počinju 8. aprila kada će biti organizovan trening o pravima žena, a sve to u saradnji sa Fondacijom "Cure" iz Sarajeva.\n- Ono što je vrlo značajano jeste da ćemo 15. aprila (subota) u centru grada održati uličnu kampanju #PreranoJe u kojoj će biti uključeni volonteri Asocijacije srednjoškolaca BiH lokalni tim Tuzla. Cilj nam je da podjelom letaka ukažemo na poražavajuće podatke kada su u pitanju maloljetničke trudnoće u našem gradu. Također, stavit ćemo akcenat i na to šta mi kao zajednica možemo uraditi da ne dođe do tih maloljetničkih trudnoća - kazala je Hajvaz za Tuzlarije.\nDodala je da će pomenute letke članice NŽI inicijative dijeliti i u osnovnim i srednjim školama, kako bi se i učenici upoznali sa ovom problematikom.\nZa 19. april planirano je održavanje okruglog stola na kojem će se razgovarati na ovu temu. Pohvalno je da se i Ministarstvo zdravstva na čelu sa ministrom Bahrudinom Hadžiefendićem uključilo u cijeli ovaj projekat.\n- Pozvali smo i predstavnike Zavoda za javno zdrastvo Tuzlanskog kantona, zatim ginekologa, glavnu medicinsku sestru ginekološkog odjela Doma zdravlja Tuzla i tako dalje. Planirano je da sa ovog okruglog stola pošaljemo dvije inicijative. Prva će biti prijedlog o otvaranju savjetovališta za adolescente pri Domu zdravlja, dok će druga inicijativa biti da se uvede fakultativni predmet u nastavu na temu seksualnog odgoja - dodala je Hajvaz.\nOsim pomenutog, na današnjoj press konferencijie najavljeno je i obilježavanje "Majčinog dana“ u mjesecu maju po čemu je Nova ženska inicijativa i prepoznata jer su prvi u BiH koji slave taj dan.\nViše o planiranim aktivnostima za naš portal govori Alisa Salković, predsjednica Upravnog odbora NŽI.


Završen Susret reprezentacija BiH-HRV-SLO-SRB\nU Banja Luci je 25/26.03.2017. na Gradskom olimpijskom bazenu održan Susret reprezentacija Bosne i Hercegovine,\nHrvatske, Slovenije i Srbije. Domaćin je bio Plivački savez BiH, a učestvovalo je 265 takmičara, što je najveći broj do sada na ovim takmičenjima.\nUkupni pobjednik Susreta bila je reprezentacija Slovenije sa osvojenim 1621 bodom, druga je bila reprezentacija Hrvatske sa 1311,50 bodova, treća Srbija sa 1298 bodova, a četvrta Bosna i Hercegovine sa 691 osvojenim bodom.\nU kategoriji kadeta prvi su bili Slovenci i u muškoj i u ženskoj konkurenciji. U juniorkama prve su bile Slovenke, a najbolji juniori bili su članovi reprezentacije Srbije. U seniorskoj konkurenciji kod žena najuspješnije su bile reprezentativke Slovenije , dok su reprezentativci Srbije u toj konkurenciji bili najbolji. Vrijedi istači da su u konkurenciji juniorki naše reprezentativke zauzele treće mjesto, ispred ekipe Hrvatske.\nInače, takmičenje je proteklo u odličnoj atmosferi, dobroj organizaciji, te su svi učesnici izrazili veliko zadovoljstvo. Ukupno je oboreno 7 državnih rekorda u pojedinačnoj konkurenciji, te 14 u štafetama. Rekorde u pojedinačnoj konkurenciji postavili su: Nikola Bjelajac 50m slobodno (23.12), Mihajlo Čeprkalo u juniorskoj i seniorskoj kategoriji u disciplini 100m delfin (54.89), Lamija Medošević seniorski rekord u disciplini 100 m slobodno (57.17), Nejla Karić rekord u juniorskoj i seniorskoj konkurenciji u disciplini 800 m slobodno (9:06.64), te srbijanska reprezentativka Seke Zita u kategoriji djevojčica do 14 godina u disciplini 50 m slobodno (27.45).\nI ovoga puta takmičenje poput Susreta reprezentacija pokazalo je svu draž reprezentativnog nadmetanja, bilo je mnoštvo lijepih i atraktivnih trka, a postavljeno je nekoliko odličnih vremena. Posebno vrijedi istači da je ovo bila najbrojnija bh.selekcija koja je ikada nastupala na nekom takmičenju. Čestitamo svim našim predstavnicima, 60 plivačica i plivača, te njihovim trenerima, na dobrim rezultatima, te dostojnom predstavljanju Plivačkog saveza BiH.\nSlijedeći Susreti reprezentacija bit će održani u Beogradu 2018-te godine.


SAD poručile Srbiji u Beogradu, na srpskom jeziku: Nema sedenja na dve stolice - Jutarnji GLASnik\nPosted on 23/10/2017 Author Redakcija Jutarnji GLASnik\tComment(0)\n„Ne može se sedeti na dve stolice istovremeno“, poručio je u Beogradu na srpskom jeziku visoki zvaničnik američkog Stejt departmenta Brajan Hojt Ji, objašnjavajući da zemlja kao što je Srbija, koja želi da postane član EU, mora da pošalje vrlo jasnu poruku, a ne da balansira između dve strane.\nFoto: Screenshot/ Slobodna Evropa\n– Važno je da zemlja načini strateški izbor, da to bude deo zvanične politike, kao što je to uradila Hrvatska kad je članstvo u EU stavila iznad svega ili Crna Gora po pitanju NATO-a. Važno su vrednosti, da dela budu jača od reči, da se pošalje jasna poruka – rekao je Hojt Ji.\n– Poruke balansiranja nisu jasne poruke. Bitno je da država ne balansira između dve strane – smatra zvaničnik američkog Stejt departmenta.\nRizik od sukoba i dalje postoji na Balkanu\n– Sveukupan trend je pozitivan, ali rizik od izbijanja sukoba i dalje postoji – smatra on.\n– Na osnovu postupaka Rusije u regionu čini se da ona želi da Balkan ostane slab i podeljen, a ne snažan i bolje integrisan u EU – poručuje on.\n– Nije baš očigledno kako će se to izbalansirati – rekao je zvaničnik Stejt departmenta, navodeći da je stav SAD da gde god je moguće bude kooperativne, a gde to nije moguće, braniće svoje interese i interese partnera.\nSrbija da se okrene EU, Rusija joj ne pomaže u tome\n– Zašto Rusija to traži, zašto vrši pritisak na Srbiju da joj da nešto što nije norma u međunarodnoj zajednici? – rekao je Hojt Ji novinarima u pauzi 17. Srpskog ekonomskog foruma.\n– Zato verujemo da treba da se okrene partnerstvima, inicijativama koje će je približiti EU – rekao je Hojt Ji.\n– Predlažem našim partnerima u Srbiji da pitaju Rusiju šta ona čini da joj pomogne na putu ka EU. Ne vidimo kako bi dodeljivanje diplomatskog imuniteta personalu u centru pomoglo Srbiji da ispuni cilj – članstvo u EU – zaključio je američki zvaničnik.\nTagged EU, hojt brajan ji, RUSIJA, SAD, SRBIJA\nFantomi na Sajmu: Kad nas vidite sa maskama ne plašite se, mi nismo lošiji od onih što ne nose maske, a viđate ih na malim ekranima svaki dan!


Zamenik gradonačelnika Goran Vesić pozvao je danas građane Beograda da ne izlaze u parkove i izlažu opasnosti sebe i druge Zamenik gradonačelnika Goran Vesić pozvao je danas građane Beograda da ne izlaze u parkove i izlažu opasnosti sebe i druge. On je podsetio da je odlukom Vlade Republike Srbije zabranjeno okupljanje na javnim površinama. –Čitav dan obilazim beogradske parkove sa Komunalnom milicijom i molim ljude da idu kući. Ne mogu da verujem da se ti ljudi >> Pročitaj celu vest na sajtu Večernje novosti << grupišu u parkovima. Ovako su se ponašali Italijani i sada ne mogu mrtve da izbroje, jer su mislili neće doći do mene – poručio je Vesić za tv Pink. On je istakao da postoje snimci komunalne milicije da se zamoljeni ljudi posle pola sata vrate na javne površine.–Ljudi moraju da razumeju da ovo nije normalno, ovo je vanredno stanje. Borimo se za ljudske živote, a svako grupisanje ljudi znači da neko potencijalno može da prenese virus. Hajde da se pridržavamo mera epidemiologa i kineskih stručnjaka, jer će nam zbog ovakvog ponašanja neodgovornih građana sve bolnice biti pune – ukazao je zamenik gradonačelnika.Posebno je istakao da se ne dovode deca u parkove, jer su sve mere donete da bi se zaštitili ljudi.–Ovo je opasan virus. U Njujorku svaki dan ima duplo više mrtvih nego prethodnog dana. Vidite šta se dešava u Italiji, Španiji. Nemojmo da dozvolimo da dođemo u tu situaciju. Dosad smo kao država odradili odlične mere i sprečili da se virus širi kako se širio u drugim zemljama. Zato poštujmo ove mere da ne dovodimo sebe, svoje porodice, prijatelje u situaciju da se zaraze – poručio je Vesić.


Zabranja pušenja na javnim mjestima u RS - Leutar.net\nHomeVijestiRepublika SrpskaZabranja pušenja na javnim mjestima u RS\n23. novembra 2017. Leutar Republika Srpska, Vijesti 0\nU Republici Srpskoj će ubuduće biti zabranjeno pušenje u zatvorenim javnim mjestima. Na kutijama cigareta će, osim natpisa o zabrani pušenja, biti i fotografije o posljedicama štetnosti pušenja, a više se ne dozvoljava ni korištenje mentola u cigaretama.\nOvo su noviteti koji predviđa novi Nacrt zakona o zaštiti zdravlja stanovništva od duhanskih prozivoda i ostalih proizvoda pušenja, a koji je danas usvojila Vlada RS-a.\nAlen Šeranić iz sektora za međunarodnu saradnju i evropske integracije u Ministarstvu zdravlja RS-a danas je pojasnio da ubuduće u RS-u neće biti dozvoljeno pušenje u restoranima, kafićima i drugim ugostiteljskim objektima, kao ni bilo kojem drugom zatvorenom javnom mjestu, bez obzira na to što imaju odvojene prostorije za pušače. Pušenje će biti dozvoljeno jedino u bašti.\n– Šest ministarstava je radilo na izradi ovog zakona – istakao je Šeranić.\nOn je naglasio i da se novim zakonskim rješenjem zabranjuje prodaja duhana i duhanskih proizvoda u svim obrazovnim, zdravstvenim i sportskim objektima.\n– Do sad su na kutijama cigareta bila pisana upozorenja, a od sada će biti i slikovna upozorenja, a što je i praksa u zemljama Evropske unije – rekao je Šeranić.\nDodao je i da su za kršenje novih zakonskih odredbi predviđene kazne za pravna i fizička lica, ali nije precizirao o kakvim i kolikim kaznama se radi.


ManpowerGroup je najstarija globalna kompanija za pružanje inovativnih kadrovskih rešenja. Vođena izuzetnim poslovnim rezultatima i predstojećim prilikama, ova vodeća kompanija je kreirala novi klaster ManpowerGroup za Jugoistočnu Evropu. Novi klaster zapošljava sto šezdeset pet profesionalaca koje će ovom integracijom intenzivirati regionalnu saradnju i osnažiti fleksibilnost prilikom kreiranja poslovnih rešenja.\nCilj novog klastera je da se dodatno lokalizuje i personalizuje podrška klijentima i partnerima kroz kreiranje jedinstvenog portfolija usluga u celom regionu Jugoistočne Evrope. Jedan provajder i jedinstveni standardi su principi kojima se vodi većina multinacionalnih kompanija radi optimizacije troškova i osiguravanja praćenja kvaliteta usluge. Prateći ovaj trend, kompanija ManpowerGroup i ovom transformacijom u Jugoistočnoj Evropi još jednom dokazuje da potrebe svojih partnera i klijenata stavlja u prvi plan.\n“Potreba partnera i klijenata kompanije ManpowerGroup se ogleda u tome da imaju jedinstvenog pružaoca usluga koji je prisutan na regionalnom tržištu, kao i da svojim personalizovanim i agilnim pristupom može da odgovori na sve moguće zahteve u oblasti ljudskih resursa. Kao odgovor na tržišne potrebe, kreiran je integralni pristup podrške koji obuhvata proces regrutacije, selekciju, istraživanje, procenu i razvoj kadrova”, izjavio je Aleksandar Hangimana, generalni direktor i partner ManpowerGroup za Jugoistočnu Evropu.


Moratinos: Španija za brzu integraciju Srbije u EU\nIzvor: Blic, 23.Jun.2010, 18:20\nŠpanija će nastaviti da se zalaže za brzu integraciju Srbije u Evropsku uniju i nakon mišljenja Međunarodnog suda pravde u Hagu o jednostrano proglašenoj nezavisnosti Kosova, poručio je šef španske diplomatije Migel Anhel Moratinos\nU razgovoru sa predsednicom Skupstine Srbije Slavicom Đukić-Dejanović u Madridu, ministar spoljnih poslova Španije je poručio građanima Srbije da im je Španija prijatelj na putu kojim Srbija nepovratno ide ka EU, saopštio je srpski >> Pročitaj celu vest na sajtu Blic << parlament.\nŠpanija je jedna od pet zemalja članica EU koje nisu priznale nezavisnost južne srpske pokrajine i predsednica srpskog parlamenta je zahvalila na principijelnom stavu podrske naporima Srbije da očuva svoj teritorijalni integritet i suverenitet na celini svoje teritorije, u granicama priznatim u UN, piše u saopštenju.\nĐukić-Dejanović i Moratinos razgovarali su o evropskim integracijama Srbije i predsednica srpskog parlamenta istakla je poseban značaj angažovanja Španije, jer je upravo u vreme španskog predsedavanja EU otpočet proces ratifikacije SSP-a sa Srbijom.\nSrpska delegacija, koju pored predsednice čine i potpredsednica Judita Popović i predsednik skupstinske Grupe prijateljstva sa Španijom Nikola Lazić, prisustvovala je delu sednice Kongresa poslanika Španije na kojoj je premijer Hose Luis Rodriges Sapatero istakao da su tokom spanskog predsedavanja učinjeni značajni koraci za evropsku perspektivu Zapadnog Balkana, a naročito u deblokadi ratifikacije SSP-a sa Srbijom.\nPredsednik španskog Kongresa Hose Bono Martines izjavio je ranije danas na sednici Kongresa, kojoj je prisustvovala i predsednica srpskog parlamenta Slavica Đukić Dejanović, da ta zemlja snažno podržava ulazak Srbije u Evropsku uniju.\nPredsednica Skupštine Srbije je, drugog dana posete Madridu, prisustvovala delu sednice na kojoj je vlada premijera Hose Luisa Rodriges Sapatera branila antikrizne mere i korake preduzete tokom španskog predsedavanja Evropskom unijom.\n"Poštovana predsednice, u zemlji ste koja ima prijateljske veze sa vašom i pružamo vam snažnu podršku za vaš ulazak u Evropsku uniju", poručio je španski kolega Đukić Dejanović.


04. oktobar – Održan kongres onkoloških udruženja mediteranskih zemalja AROME | MedicalCG Magazin o zdravlju i medicini\nNaslovna Crnogorska Hronika oktobar 2017 04. oktobar – Održan kongres onkoloških udruženja mediteranskih zemalja AROME\nU Crnoj Gori, prema podacima Instituta za javno zdravlje, godišnje od malignih bolesti oboli više od 2.000 osoba, a umre oko 1.000. Evidentan je porast broja oboljelih, ali i mortaliteta od kancera, saopšteno je na otvaranju Kongresa onkološkog udruženja mediteranskih zemalja AROME, čije je sjedište u Parizu i Evropske škole onkologije (ESO) iz Lugana. Ovaj stručni skup koji je održan u hotelu Mediteran u Bečićima okupio je 150 učesnika, najeminentnijih stručnjaka iz oblasti onkologije i hematologije iz 15 zemalja Mediterana i Balkana. Ovo je treći sastanak Udruženja onkologa Mediterana i Evropske škole onkologije u Crnoj Gori i druga konsenzus konferencija o dostupnosti inovacijama u liječenju karcinoma u zemljama u razvoju našeg regiona. Održava se u organizaciji Asocijacije za radioterapiju i onkologiju mediteranske oblasti – AROME.\nMinistar zdravlja dr Kenan Hrapović prilikom otvaranja ovog značajnog skupa, pozdravljajući prisutne izjavio je da mu predstavlja izuzetno zadovoljstvo i čast što se jedan ovako renomirani skup održava u našoj zemlji.\n– Ministarstvo zdravlja realizuje brojne programe, koji su usmjereni na prevenciju faktora rizika i rano otkrivanje malignih bolesti. U okviru Strategije za prevenciju i kontrolu hroničnih nezaraznih bolesti date su osnovne smjernice za sveobuhvatni i koordinisani odgovor na sve veću zastupljenost nezarazanih bolesti u nacionalnoj zdravstvenoj patologiji. Intenzivno se radi na promociji zdravih stilova života i edukaciji stanovništva, a polazni segment u svemu tome su nacionalni programi i strategije, kao krovni elementi razvoja zdravstvenog sistema. U toku je implementacija skrinig programa za rano otkrivanje karcinoma debelog crijeva, grlića materice i dojke. Primjenom ovih skrininga cilj nam je da se smanji smrtnost i poboljša kvalitet života oboljelih od malignih bolesti.\n– Teme ovogodišnjeg skupa su veoma značajne, kako po inovativnosti tako i po komparaciji sa potrebama razvijenih i zemalja u razvoju, koje su na putu ka Evropskoj uniji. Kao i na prethodnoj konferenciji, gde su eksperti za ovu oblast postigli konsenzus o prioritetima struke u dijagnostici i liječenju karcinoma, i od ove konferencije očekujemo zaključke koji će doprinijeti prevenciji, kao i boljoj i kvalitetnijoj dijagnostici i liječenju bolesnika od malignih bolesti. Zaključci konferencije biće uzeti u obzir prilikom određivanja daljih smjernica zdravsteve politike u našoj zemlji – istakao je minister Hrapović.\nPrethodni tekst03. oktobar – Zapošljavanjem do socijalne inkluzije\nSledeći tekst04. oktobar – Ministarstvo zdravlja traži model za bolji standard zaposlenih u zdravstvu


Vesti online / Vesti / Društvo / Naših prvih 25 godina (9): Meteorski uspeh u Australiji\nNaših prvih 25 godina (9): Meteorski uspeh u Australiji\nDuško Vidaković se vratio iz Njujorka u Frankfurt, a Srđan Cupać mu je već posle nedelju dana poslao dobar glas, da su se "Vesti" "primile" i kako je već razgranao mrežu distribucije, kako po kioscima, tako i po radnjama, klubovima, udruženjima, srpskim crkvama. Ipak, vremenom se pokazalo da je distribucija u Kanadi mnogo povoljnija jer je većina Srba u Torontu i na Nijagari.\nPrve brojeve delili besplatno: Rajko Milovanović i Dušan Vidaković u Sidneju 2006. godine\n- Tu su nam "Vesti" od prvog dana išle odlično, pa smo zato odnedavno odlučili da ih tamo štampamo, odnosno da napustimo Ameriku - objašnjava Vidaković.\nPut u Sidnej\nAustraliji je, ipak, kako ističe, trebalo da se okrenu ranije, a ne tek 2000. godine, uoči Olimpijskih igara.\nU Sidnej su tada pošli Saša Vidaković i Narcis Selimić. Tamo su osnovali izdavačku kuću pod imenom Beta pablišing, a za direktora postavili Rajka Milovanovića, znanog mnogima iz tadašnje redakcije "Vesti" u Beogradu, nekadašnjeg stjuarda u Jatu, koji se nekoliko godina ranije već bio skrasio upravo u Sidneju:\n- Prve brojeve "Vesti" štampanih u Australiji delili smo besplatno za vreme letnjih Olimpijskih igara u Sidneju od 15. septembra do 1. oktobra 2000. godine - seća se danas Rajko Milovanović tih prvih koraka naših novina "na kraju sveta" - a prvo zvanično izdanje, prvi broj "Vesti" na tlu Australije pojavio se na kioscima samo devet dana potom, 9. oktobra 2000. I, ako sve bude po planu, iduće, 2018, proslavićemo i punoletstvo "Vesti" na ovom kontinentu.\n"Vesti" su, inače, prve dnevne etničke novine u Australiji, koje istog dana mogu da čitaju svi koji znaju srpski jezik i u Sidneju i u Melburnu, baš kao i u Pertu, Darvinu, Port Hedlandu, Karati... uprkos razdaljinama većim i od 4.000 kilometara. Prodaju se, veli dalje Milovanović, u više od 800 novinarnica širom Australije.\nOslonci "Vesti" u Australiji su, pored Rajka Milovanovića, već te prve godine bili zamenik urednika australijskog izdanja Sergije Princip, dopisnici iz Melburna Danijela Vorotović i Majkl Babić, zatim dopisnik iz Perta Krste Marković, pa Mirjana Ćosić, sekretarica Redakcije, kao i Dragan Tepavčević iz Brizbejna i Vasko Vukoje iz Adelejda.\nU Australiji su posebno zanimljivi i važni distributeri, napominje Duško Vidaković.\n- Spomenuću Dankana Mekmastera iz Sidneja, a posebno Italijana Sama Fiorinija, jednog izuzetno finog i sposobnog čoveka, koji distribuira svu stranu štampu u Australiji. "Vesti", zahvaljujući, svakako, i tom distributeru, u Melburnu idu veoma dobro...\n"Vesti" u 19 vremenskih zona: Dušan Vidaković\n- Po prodatom tiražu, već više od 15 godina smo četvrte etničke novine u ovoj zemlji. Ispred nas su samo dve kineske i jedne vijetnamske novine, što je, naravno, potpuno logično i razumljivo, ako se zna koliko veći broj čitalaca oni imaju u odnosu na nas - kaže Milovanović.\n- Prednost Australije je bila u tome što i tamo postoji klasična mreža kioska kao i u Evropi, a uz to, ovde nismo morali da ulazimo ni u kakav ortakluk, kakav je bio slučaj u Americi - smatra Duško Vidaković.\nInače, kad su "Vesti" krenule, u Australiji su već izlazila dva lista na srpskom -"Novosti", koje su izlazile tri puta nedeljno - nemaju veze sa beogradskim "Večernjim novostima", a štampao ih je neki Grk...\nNije, međutim, prošlo ni godinu dana otkad smo se mi tamo pojavili, taj list se ugasio. U Melburnu je izlazio i "Srpski glas", štampan na ćirilici, ali ni on nije mogao biti nikakva konkurencija "Vestima".\nNas tamo, svakako, ne čitaju samo Srbi nego i mnogi drugi - Bosanci, odnosno muslimani, Makedonci, čak i Hrvati - svi oni koji potiču sa prostora nekadašnje Jugoslavije, a mnogi nemaju svoje glasilo.\nU Australiji me je posebno oduševila zahvalnost naših ljudi - dodaje Duško Vidaković.\n- Osetiš to na svakom koraku, gledaju te kao sveca - ti si njima omogućio da imaju svoje novine i vezu sa otadžbinom. Bilo mi je prosto neprijatno - svi hoće da se pozdrave sa mnom, da kažu reč zahvalnosti, da me potapšu kao da sam im rod najrođeniji. Svi oni tamo, i u Australiji i u Americi, inače, mogu normalno da prate naše televizijske programe, ali svejedno, novine su nešto posebno. I zanimljivo je da što je dalje od otadžbine naš čovek je sve veći patriota. Za razliku od Amerike, u Australiji sam redovno sretao naše ljude koji su tamo čak i rođeni, ali govore srpski savršeno, kao da nisu ni mrdnuli preko granice. U Americi, međutim, za razliku čak i od Evrope - sretneš mladog čoveka, rođen i odrastao u Jugoslaviji, proveo u Americi tek pet ili najviše desetak godina, a već ti treba tumač da se sporazumeš s njim. Kad počne da vrti glavom i pravi se da me ne razume... Ipak, znam da on i nije toliko kriv za to, da je za sve kriva porodica u kojoj se ne forsira srpski jezik, i ta mašina američkog sistema i načina života u koju je uleteo.\nPodstaknuti uspehom "Vesti" na tlu Australije, mnogi su sa ovih prostora u minulih 17 godina njihovog izlaženja i delovanja ovde, bezuspešno pokušavali da se, raznolikim novinama i magazinima, po tom receptu "ugnezde" i puste koren na ovom tržištu novina, okušaju sreću na ovom kontinentu, veli Rajko Milovanović.\n- Na njihovu žalost, ti pokušaji su se veoma brzo završavali fijaskom. Probali su magazini "Svet", "Grand magazin", "Fox", "Nedeljni telegraf", "BB", "TV revija", pa razne dnevne novine. "Glas Srpske" je, recimo, ugašen posle dva meseca, a neslavni rekorder svakako drže beogradske "Večernje novosti", koje su doživele pravi fijasko jer su izlazile samo 37 dana! Sve to potvrđuje i jasno govori koliko su "Vesti" jake i poštovane, koliko su duboki njihovi koreni na ovom kontinentu.\nZaposleni u američkom izdanju na jednom slavlju\nČitaoci sa svih strana\nKakav su meteorski uspeh za veoma kratko vreme "Vesti" postigle i na tlu Australije, dobro govori i ono što je Rajko Milovanović istakao nepunu godinu po izlasku prvog broja u Australiji, a povodom obeležavanja devete godišnjice "Vesti" kao matične kuće.\nNa svečanosti upriličenoj tada za istaknute predstavnike srpskih organizacija, zajednica, crkveno-školskih opština, poslovnih partnera, diplomata i, naravno, čitalaca, u vidu celovečernjeg krstarenja kroz Darling harbur u Sidneju, Milovanović je naglasio zadovoljstvo činjenicom da je dnevnik "Vesti" među najtiražnijim etničkim listovima u svetu i da ga čitaju naši ljudi u dijaspori, bez razlike na to kada su se otisnuli u svet - pre 30 i više godina ili tek minule decenije; da su ovo novine koje se svakog dana prodaju u više od 80.000 primeraka, na više od 10.000 prodajnih mesta u 22 države i to čak u 19 različitih vremenskih zona, odnosno da su, pod sloganom "Dobre vesti daleko se čuju", osvojile tri kontinenta, među njima i Australiju.\nSutra - Naših prvih 25 godina (10): "Novosti" šalju lažnog advokata\nDRUŠTVO Naših prvih 25 godina (8): "Vesti" prelaze Atlantik


Ovakva utakmica skoro NIJE VIĐENA! Zvezda savladala Radnik | Happy BSC portal\nFudbaleri Crvene zvezde pobedili su Radnik 2:1 (0:1) na stadionu "Rajko Mitić" u 32. kolu Linglong Superlige Srbije.\n"Ludački" meč odigran je na "Marakani" koji će do kraja života pamtiti rezervni golman Surduličana Stefan Ranđelović, koji je odbranio dva penala – Filipu Falku i Mirku Ivaniću.\nI to potpuno neočekivano, pošto je dobio šansu u 20. minutu usled povrede Ivana Kostića, prvog golmana Radnika, koji je takođe blistao do tog trenutka.\nIpak, ono što je uradio Ranđelović je pravi podvig kao svojevremeno bivši čuvar mreže Partizana Milan Lukač u "večitom" derbiju, ali bez "prave" nagrade zbog preokreta i gola Ivanića četiri minuta pre kraja.\nTada nije mogao ništa, isto kao i kod pogotka Sekua Sanoga glavom posle kornera, iako je činio čuda....\nNa kraju, u dramatičnom meču tim Dejana Stankovića je stigao do 20. pobede u nizu u prvenstvu.\nHrabri Radnik došao je kod lidera i šampiona da se nadigrava, što mu je često i uspevalo, uprkos tome što je Crvena zvezda imala veliku inicijativu tokom većeg dela meča.\nPrvi šok bio je kada je Ranđelović pročitao Falka, zamenjenog baš zbog toga posle prvog poluvremena, što je bila samo uvertira za vođstvo gostiju iz Surdulice.\nZvezdino dete Uroš Milovanović osetio je grešku Radovana Pankova, prikrao se između njega i Borjana prilikom kratke lopte i kaznio štopera crveno-belih za nonšalanciju, zbog čega je kao i Falko ostao u svlačionici na odmoru.\nPre toga i posle gledali smo brojne promašaje Zvezdinih igrača – Gavrića, Ivanića, Pavkova, čak i u više navrata...\nKada oni nisu mogli jeste Sanogo glavom na startu drugog dela, pre nego što se Ivanić iskupio četiri minuta pre kraja kada je u odličnoj akciji sa Veljkom Nikolićem matirao prvog pojedinca meča Ranđelovića.\nZa veliku "eksploziju" Dejana Stankovića tik uz teren...\nDramatičan meč dva tima kao uvertira za sredu i novi meč istih rivala u polufinalu Kupa Srbije, baš na Marakani.


Rusija zahtijeva od stranih ratnih brodova koji žele ploviti Sjevernim morem da prethodno obavijeste ruske vlasti -- Gospodari lutaka -- Sott.net\nRusija zahtijeva od stranih ratnih brodova koji žele ploviti Sjevernim morem da prethodno obavijeste ruske vlasti\nPet, 30 Stu 2018 18:57 UTC\nInostrani vojni brodovi moraju da obaveštavaju Rusiju o nameri da prođu Severnim morskim putem zbog toga što ne mogu da zaobiđu lednike u tim vodama bez pratnje ruskih ledolomaca, saopštio je u petak bivši komandant Baltičke flote, admiral Vladimir Valujev.\nNačelnik Nacionalnog centra za upravu odbranom Rusije Mihail Mizincev je na konferenciji o međuresornoj saradnji izjavio da će inostrani vojni brodovi od sledeće godine moći da plove Severnim morskim putem samo ako o tome obaveste vlasti Rusije.\n"Prolazak inostranih brodova Severnim morskim putem obezbeđuju ruski ledolomci, zbog toga su oni u obavezi da zamole Rusiju da im izda ledolomačku pratnju. Samim tim oni obaveštavaju Rusiju o nameri da prođu tim putem", objasnio je Valujev.\nKomentar: Dani navigacije na arktičkom morskom putu bez ledolomaca možda neće još dugo potrajati: Climate panic: Arctic and Antarctic ice are increasing, not decreasing\nPrema njegovom mišljenju, odluka Rusije o Severnom morskom putu ne protivreči normama morskog prava.\n"Severni morski put proteže se duž ruskih granica i funkcioniše zahvaljujući prisustvu naše ledolomačke tehnike. Mislim da će u narednih deset godina Rusija imati prvenstvo u korišćenju tog puta", rekao je Valujev.\nOn je podsetio da je prolazak severnim putem pogodan u ekonomskom smislu, pošto put iz Evrope u Kinu tom maršrutom traje sedam do devet dana, dok južnim putem, Sueckim kanalom, to putovanje traje oko tri sedmice.


Venera u lavu – značenje\nVenera je kao planeta nežna i romantična, te svakom znaku u kome se nalazi u određenom ciklusu, dodaje u osnovne karakteristike i dozu lepote, gracioznosti, dobrote, ljubaznosti, sreće i harmonije i idiličnosti, mada sve tio na kraju i zavisi od toga i kom je ona aspektu, kao i od toga koja je vladajuća planeta određenog znaka u horoskopu.\nMuškarci sa Venerom u lavu – osnovne odlike i karakteristike životnih aspekata\nMuškarci sa Venerom u lavu, pre svega su veoma temperamentne i strastvene osobe, i često su prenaglašenih osećanja u svakom smislu, pa to i utiče na sve njihove životne aspekte i oni su obično skloni da reaguju ishitreno i nedovoljno promišljeno.\nOsobe ovakve astralne kombinacije su uvek željne pažnje i nečije potvrde, mada su u isti mnah i dovoljno seigurne u sebe i samosvesne, i teško praštaju greške, pa ako ih na bilo koji način ikada povrediteili uvredite, bez razmišljanja će da vam okrenu leđa i da krenu dalje.\nMuškarci sa Venerom u lavu u životu, kao i u ljubavi, traže osobe koje su im ravne i jednake, i oni vole dominaciju, ali ne žele da se zamajavaju sa ljudioma koji nemaju stav i karakter, te im je jako bitno da imaju nekoga pored sebe ko je njima dostojan kao oponent.\nOpšte karakteristike muškarca sa Venerom u lavu\nOsobe kojima je Venera u znaku lava, imaju stalnu potrebu za pažnjom, stalno je poželjno da im dajete do znanja koliko su važne i bitne, kako u poslu, tako i na privatnom aspektu.\nMuškarci sa Venerom u lavu, veliki su perfekcionisti, osobe su odf reči i integriteta i imaju jak karakter, i imaju potrebu da izgledaju lepo i uredno, vode računa o svakom detalju, te i traže partnerke koje su lepe i negovane i koje mogu da im baš i pariraju u društvu, kako inteligencijom, tako i spoljašnjom lepotom i karakternim vrlinama.\nOve osobe su veliki borci u životu, nikada ne vole da odustanu i da se predaju, ali ako ne vide svrhu u nečemu, oni će da se bez premišljanja povuku.\nNaime, Muškarci sa Venerom u lavu nisu skloni da gube vreme i energiju na ono što im neće doneti korist ili dobit, mada se ne može reći da su materijalisti, ali uživaju u poziciji u društvu, i vole liderstvo i da budu cenjeni i obožavani od okoline.\nMuškarci sa Venerom u lavu – ljubavni aspekt\nMuškarci sa Venerom u lavu imaju potrebu da budu dominantni u ljubavi, i da pokažu da su jaki partneri koji ženama mogu pružiti sve, i biti oslonac i podrška, ali zahtevaju i žene koje su istih tih karakteristika, i koje im u svemu mogu ravnopravno parirati.\nOvakvim muškarcima je dosta važno da su im partnerke lepe i negovane, da su obrazovane i inteligentne, te da ih ponosno mogu predstaviti u društvu, jer ma koliko delovali samouvereno, vrlo im je važno mišljenje i stav okoline, pa tako ako partnerka ne ispunjava neke njihove jake kriterijume, lako će da je ostave.\nU odnosu sa partnerom, žena sa Venerom u lavu često je veoma napadna, voli da drami i da dominira, željna je stalnog pokazivanja sebe, i obožava da privlači pažnju, jer smatra da je tako posebna i da nije dosadna partnerima.\nU braku je žena sa Venerom u lavu veoma dobra kao majka i supruga, nije pasivna i jednako se trudi da obavlja i one „muške“ obaveze i odgovornosti, te nikako nije domaćica i samo majka, već radi i zarađuje jednako kao partner, i time se ponosi jer smatra da tako ima slobodu i nezavisnost, i da nije potčinjena.\nPoznato je da su po pitanju vernosti i odanosti, muškarci sa Venerom u lavu idealni partneri, a da su kao ljubavnici vrlo strastveni i muževni, te su skloni da traže žene koje su javne ličnosti, kako bi ih ponosno pokazivali u društvu.\nMuškarci sa Venerom u lavu – poslovni aspekt\nMuškarci sa Venerom u lavu, veliki su radoholici i predani su poslu, ali su i vrlo svojeglavi i uvek pokušavaju da se nametnu i da ostvare liderstvo u bilo kojoj profesiji, pa im ne prija kada ih neko sabotira ili ne podržava njihov stav i ideje.\nOsobe ove astralne kombinacije su uvek osobe od reči, rade vredno i uporno i nikada nisu skloni da odustaju pred preprekama i problemima, pa su vrlo uspešni i ostvareni u poslu kojim se bave.\nMada nisu skloni da preterano pričaju i da se rasplinjavaju u poslu, muškarci sa Venerom u lavu idu napred ka svojim ciljevima, i očekuju od ljudi sa kojima rade to isto, tako da ne vole lenjost i neodgovorne pristupe bilo kom poslu, i ne sarađuju sa ljudima koji nisu dosledni i nisu i dovoljno odlučni i organizovani.\nMuškarci sa Venerom u lavu – zdravstveni aspekt\nOsobe koje imaju ovakvu Zodijačku kombinaciju, veoma su posvećene svom zdravlju, vole da se hrane zdravo i da vežbaju, pa retko imaju neke teže bolesti i poremećaje zdravlja.\nMuškarci sa Venerom u lavu, pate pre svega od problema sa zglobovima i mišićima, kao i od nekih poremećaja sa bubrezima i probavnim traktom, koji su hronični ili nasledni kao oboljenja.\nŽene sa Venerom u lavu – osnovne odlike i karakteristike životnih aspekata\nKada su u pitanju žene sa Venerom u lavu, one su nekada napadne po pitanju ispoljavanja emocija, i uživaju da budu u centru pažnje, te im prija kada imaju status u društvu.\nŽene ove astralne kombinacije su jakog karaktera, koketiraju sa svima ali retko kome posvećuju pravu pažnju i ljubav, nekada su teatralne i sklone da uživaju u laskanju i komplimentima, pa se može reći da su sujetne i po malo i površne.\nŽene sa Venerom u lavu, veoma biraju društvo, i vole one osobe koje su im ili jednake ili po nečemu od nih bolje u društvu, te mogu da se istaknu i ponose prijateljstvima sa uticajnim ljudima, pa su one slabije od sebe sklone da nipodaštavaju i omalovažavaju.\nOpšte karakteristike žena sa Venerom u lavu\nOsobe koje imaju ovu astralnu kombinaciju u horoskopu, vole luksuz i prestiž u društvu, jer im je veoma važno kako ih okolina doživljava, i jako pate kada nisu u centru pažnje, i ne umeju da se zadovolje sredinom, već stalno teže da u svemu budu prve i najbolje.\nNovac kao takav, kada su u pitanju žene sa Venerom u lavu, ne igra neku presudnu ulogu, mada nije beznačajan faktor, ali je po pitanju društvene pozicije ipak materijalni status u drugom planu.\nŽene sa Venerom u lavu jako su ponosne do granice sujete, i retko priznaju svoje greške, temperamentne su i svojeglave, često i nadobudne, pa ne umeju da prave kompromise, i to ih često košta prijateljstava ili odnosa sa ljudima sa kojima su u romantičnoj vezi.\nŽene sa Venerom u lavu – ljubavni aspekt\nU ljubavi su žene sa Venerom u lavu, koketne i sklone da lako padaju na lepe reči i komplimente, ali samo naizgled jesu lako osvojive, dok je suština da one partnere pažljivo biraju, pre svega baš i prema tome ko im je kompatibilan i ko će u porodici biti dominantna figura.\nMada su žene sa Venerom u lavu dosta romantične i odane u vezi, one zahtevaju isto to i od svojih partnera, i kada pretpostave da postoji manjak poštovanja i vrednovanja njihove ličnosti, bez zadrške i osvrtanja kreću dalje, i retko se kaju ili praštaju neke pogreške i prestupe partnerima sa kojima su u ljubavi.\nŽene ove astralne kombinacije, od partnera očekuju da se potrude da ih osvoje, vole luksuzne i skupe poklone, udvaranja i komplimente, ali biraju partnere koji imaju neki preformirani status i ugled u društvu, jer vole moć i poziciju, koje smatraju važnim odlikama uspešnih muškaraca kojima će da posvete pažnju i vreme.\nŽene sa Venerom u lavu – poslovni aspekt\nMada bi se moglo pretpostaviti da žene sa Venerom u lavu očekuju da im partner svojom pozicijom i ugledom sve obezbedi, to zapravo nije tačno, jer su one vrlo sposobne da se brinu same o sebi, i suština je da najviše cene svoju nezavisnost i slobodu.\nU svakom poslu kojim se bavi žena sa Venerom u lavu, daje sebe u potpunosti, pre svega kako bi ostvarila dobar ugled i poziciju, ali i materijalni status, te se bavi poslovima iz sfere finansija i nekih društvenih delatnosti koje mogu da donesu uticaj i ugled, pa voli politiku, tehnologiju ili pak ekonomske sfere u poslovanju.\nSvakom poslu kojim se bavi, žena sa Venerom u lavu daje jednu dozu dinamičnosti, intenzivnosti, jake motivacije i strastvenosti, te je odličan organizator, ali ne ume da pravi kompromise i nije nikako dobar timski igrač, pa teži od starta da ostvari neku vodeću poziciju, jer joj je veća odgovornost privilegija i samopotvrda, a ne obaveza i poteškoća.\nŽene sa Venerom u lavu – zdravstveni aspekt\nMada su žene sa Venerom u lavu, po pravilu dobrog zdravlja, često su pod stresom koji potiskuju u sebe, pa im to stvara nesanice i glavobolje, osećaj anksioznosti i nervoze.\nUpravo iz navedenih razloga, ove osobe pate od problema sa povišenim krvnim pritiskom, kao i sa poremećajima u radu srca i štitne žlezde, kao i sklonosti ka čestim tenzionim glavoboljama i migrenama.


Investicije Mobilnog operatora u Srbiji - 33 miliona evra u godini pandemije - vesti - srp\nInvesticije Mobilnog operatora u Srbiji - 33 miliona evra u godini pandemije\n„Predhodnu godinu smo završili sa stabilnom i lojalnom bazom korisnika, uz porast od tri odsto u broju individualnih postpejd korisnika. Lider smo kada govorimo o zadovoljstvu korisnika i za takav trud i odnos dobili smo nekoliko prestižnih međunarodnih nagrada. Takođe, već treći put za redom, naša mreža ima najbolji rezultat na Umlaut nezavisnom uporednom testiranju mobilnih mreža“, rekao je Mike Michel, generalni direktor Telenora u Srbiji.\nPandemija korona virusa pokazala je koliko su digitalizacija, telekomunikacione usluge i IT industrija važne za svakodnevno funkcionisanje, jer omogućavaju da se celokupno društvo brzo prilagodi novoj normalnosti. Bilo da je u pitanju online kupovina, sufrovanje internetom ili učenje na daljinu, potrebna je stabilna i jaka mreža da bi sve funkcionisalo. „Od početka krize, fokusirali smo se da našim korisnicima obezbedimo stabilnu uslugu i sadržaj koji im je potreban. Lansirali smo neograničen internet, Drivey i osiguranje telefona, a omogućili smo i veliki broj besplatnih usluga i uređaja kao podršku društvu tokom pandemije. Vrednost dosadašnjih aktivnosti i donacija u vezi sa COVID-om iznosi oko 250 hiljada evra“, dodao je g. Michel.\nUvedene su mnoge tehnološke inovacije i rešenja kako bi se odgovorilo na sve promene izazvane krizom. „Epidemija je donela i porast upotrebe digitalnih kanala, tako da smo postojeće kanale nadogradili novim funkcionalnostima. Kao rezultat, mesečno imamo više od milion aktivnih korisnika Moj Telenor aplikacije, koja je jedna od najbolje ocenjenih telekomunikacionih aplikacija na svetu. Takođe, više od 700 hiljada naših korisnika plaća usluge elektronskim računom svakog meseca, umesto da koriste štampani. Ovo su pravi primeri digitalizacije koji pokazuje da su ljudi spremni za promenu, kada se ponudi pravo rešenje. Trenutno razvijamo i nekoliko projekata zasnovanih na veštačkoj inteligenciji“, dodao je Michel.\nDoprinos kompanije srpskoj ekonomiji u 2020. godini iznosio je 140 miliona evra, od investicija u infrastrukturu do isplata poreza i zarada. Investicioni planovi za sledeću godinu zavisiće od situacije sa COVIDOM-19, ne samo u telekomunikacijama, nego u svim industrijama, napominju u Telenoru. Ipak, veruju da će 2021. godina biti bolja od predhodne, i, ako se to pokaže kao tačno, Telenor je spreman da investira u infrastrukturu i nove usluge i više nego u 2020.


Društvo januar 18 2019\tveličina teksta\tSmanji veličinu teksta Povećaj veličinu teksta\nPre tačno 29 godina, u noći između 19. i 20. januara 1990. godine, 20 minuta nakon ponoći, trupe iz drugih regiona SSSR-a, koje su brojale više od 20 hiljada ljudi, bez saglasnosti predsedništva Vrhovnog saveta Azerbejdžanske SSR, napale su grad Baku.\nTime je prekršen Ustav SSSR-a i Azerbejdžanske SSR, kao i Ustavni zakon o suverenitetu Republike. Rezultat – 170 mrtvih, oko 400 ranjenih. Među njima je bilo civila: mladih, starih, žena, dece. Nije prošlo bez žrtava ni među vojnicima. Tolikoje strašan ishod tragedije koja je izbila na ulicama Bakua u noći 20. januara 1990. godine.\nUvođenje vojnih jedinica sovjetske vojske u Baku 20. januara 1990. kako bi se ugušili masovni mirni protesti građana protiv agresivnih akcija Jermenije i njenih teritorijalnih pretenzija na štetu Azerbejdžana, bez zaštite rukovodstva bivšeg SSSR-a, dovelo je do nezapamćene tragedije praćene velikim gubicima i istrebljenjem nevinih ljudi... Dvomilionski grad podsećao je na liniju fronta. Vojska je 22. januara postavila mitraljeze na krovove zgrada kada su održane masovne šetnje stanovnika Bakua u spomen na nevine pogubljene stanovnike grada.\nŽrtve tragedije su sahranjene kao heroji borbe za nezavisnost u parku Kirova, koji je kasnije preimenovan u Aleju šehida. Tragedija 20. januara pokazala je snagu duha, nesalomivost i dostojanstvo azerbejdžanskog naroda, koji je, ne podnoseći izdajničku politiku kriminalne imperije koju je vodio Mihail Gorbačov, težio slobodi i nezavisnosti. Kao rezultat, Azerbejdžan je stekao nezavisnost koju je godinama sanjao i ostvario svoj suverenitet.\nUprkos činjenici da je prošlo više od dve decenije od masakra, azerbejdžanski narod će zauvek pamtiti tu strašnu noć i izražava dubok prezir prema počiniocima ovog dela. Širom Republike se 20. januara svake godine obeležava dan tragedije, koji je ostao večno zapamćen u azerbejdžanskom narodu kao Dan opštenarodne žalosti.\nOvo je zvaničan Dan žalosti, koji je neradni. Danas, u parku Nagorni u Bakuu, gde se nalazi Aleja šehida sa grobovima poginulih azerbejdžanskih građana, održavaju se komemoracije, a širom zemlje se održavaju komemorativne šetnje i različiti događaji u znak sećanja na žrtve.\nU vezi sa godišnjicom tragedije 20. januara u svim gradovima i okruzima, kao i u selima i naseljima Azerbejdžana, u znak žalosti spuštaju se nacionalne zastave.\nazerbejdzan\t zrtve\t dan secanja\t baku\nViše iz ove kategorije « Etno selo “Zornića kuća” – vaša kuća


Trebinje - Balkansko prvenstvo u džudo okupilo preko 200 takmičara | Trebinje Live\nTrebinje - Balkansko prvenstvo u džudo okupilo preko 200 takmičara\nMinistar porodice, omladine i sporta Republike Srpske Nada Tešanović izjavila je danas u Trebinju, otvarajući Balkansko prvenstvo u džudou, da Srpska ima izuzetne sportske talente koje resorno ministarstvo podržava stipendiranjem.\n"Nadam se da će ubuduće mladim generacijama biti omogućeni bolji uslovi treniranja i veće stipendije da bi ostajali na ovom području i branili boje Srpske", rekla je Tešanovićeva na otvaranju Balkanskog prvenstva u džudou za seniore i seniorke u pojedinačnoj i ekipnoj konkurenciji, koje je okupilo 200 takmičara iz više zemalja.\nKao neke od perspektivnih džudista u Srpskoj koje je podržalo Ministarstvo, Tešanovićeva je navela braću Stefana i Nemanju Majdov, te Aleksandru Samardžić koji su, kako je rekla, zaslugom kluba i Ministarstva porodice, omladine i sporta otišli u druge države gdje imaju bolje uslove.\nTešanovićeva je ocijenila da je veoma značajno održavanje Balkanskog prvenstva u Trebinju, ne samo za ovaj grad već i za cijelu Republiku Srpsku, te da je važno i turistički, ali i zbog toga što sport spaja ljude i širi prijateljstvo.\n"Mnogo nam znači kada se na jednom mjestu okupi toliko takmičara iz više balkanskih zemalja koji će reći da su bili u Trebinju, da je organizacija bila dobra, a Republika Srpska prelijepa", istakla je Tešanovićeva.\nOna je pohvalila organizatora prvenstva, domaći DŽudo klub "Leotar", te podsjetila da su iz ovog kluba ponikli veliki sportisti koji su osvojili i osvajaju najveće medalje.\n"Veoma važno je da se sport razvija i da imamo što više sportista. Doći će vrijeme kada će i oni ostajati na našim prostorima", rekla je Tešanovićeva.\nPredsjednik DŽudo saveza BiH Branislav Crnogorac istakao je da takmičenje protiče u najboljem redu, a činjenica da su prisutni osvajači evropskih, olimpijskih i svjetskih medalja govori o kvalitetu takmičenja.\nNa dvodnevnom prvenstvu učestvuju takmičari iz BiH, Srbije, Crne Gore, Rumunije, Mađarske, Bugarske, Makedonije i Albanije.\nOrganizatori takmičenja su džudo klub "Leotar" i Javna ustanova "Trebinjesport".


Usvojen zakon o ćirilici – – Srbija NASA Zemlja\nUsvojen zakon o ćirilici –\nby admin September 15, 2021, 2:24 pm 431 Views\nMinistarka kulture i informisanja Maja Gojković je u 13. septembra predstavila predlog zakona i istakla da se on usvaja po hitnom postupku povodom novoustanovljenog praznika Dana srpskog jedinstva, slobode i nacionalne zastave.\nSuština amandmana je da obavezno ćiriličko pismo u slučaju srpskog jezika neće uticati na službenu upotrebu jezika i pisma nacionalnih manjina.\nMinistarka kulture i informisanja Maja Gojković rekla je u raspravi da donošenje zakona o upotrebi srpskog jezika u javnom životu i zaštiti očuvanja ćiriličkog pisma ne ugrožava nikoga ko govori drugim jezikom ili piše latinicom.\nIstovetan zakon usvojila je i Skupština Republike Srpske, a dva zakona će biti, kako je rekla Gojković, ne samo važan korak napred u negovanju jezičke kulture, već i snažna potvrda neraskidivih veza i zajedničke politike Republike Srbije i Republike Srpske.\nDačić: Skupština dala doprinos jedinstvu\n“Narodna skupština Srbije, a i Skupština RS dale su svoj doprinos Danu nacionalnog jedinstva, slobode i nacionalne zastave. Mislim da je to jedan veliki doprinos koje će generacije iza nas videti kakvi će biti efekti toga”, rekao je Dačić Tanjugu.\nVučić sa Erdoganom u Istanbulu, jedna od tema novi investitori\nby admin September 18, 2021, 8:12 am


Milić: Vreme za poglavlje 31 - Centar za evroatlantske studije - CEAS\nOna je FoNetu izjavila da se "netačne izjave" ministra odbrane Alekadra Vulina o prirodi štabno-komandnih vežbi sa NATO i partnerima iduće godine, nazvane RegEX1018, moraju sagledati iz dva ugla.\nPrvi je u kontekstu obaveza koje je Vlada Srbije, usaglašavanjem Individualnog akcionog plana partnerstva s NATO (IPAP), preuzela u oblasti javne diplomatije, precizirala je Milić.\nMilić objašnjava da RegEX jeste mala štabno-komandna vežba, u okviru NATO odbrambene i bezbednosne inicijative za jačanje kapaciteta partnerskih zemalja u raznim oblastima, na njihov zahtev.\nPrema njenoj oceni, "ministar Vulin zasigurno ne doprinosi jačanju javne diplomatije u vezi saradnje Srbije sa NATO, na koju smo se kroz IPAP obavezali.\nOna podrazumeva da upravo zvaničnici Srbije o tom procesu više i preciznije govore u javnosti, predočila je Milić i konstatovala da, "nažalost, zapadni partneri ukazuju da na tom polju nije urađeno mnogo".\n"Zato sve otvorenije iskazuju očekivanje da se situacija popravi", rekla je Milić.\n"Osim Vulinovog neznanja ili namernog demantovaja činjenica u koji se uključilo i Ministarstvo odbrane, menjanjem sadržaja na svojim sajtovima", nju brine "potpuna nespremnost drugih članova Vlade, kojih se ova tema takođe itekako tiče, da stvar objasne javnosti".\n"Trend feudalizacije ministarstava, segmentacije kreiranja i sprovođenja politika je dugoročno neodrživ", upozorila je Milić i dodala da "brine i što on jača u periodu kada bi Srbija trebalo da usvoji nova strateška i doktrinarna dokumenta, što je multidisciplianrni proces".\nOni prenaglašavaju puki broj vežbi koje Srbija ima sa Rusijom, s jedne strane, i sa svima drugima, s druge, i uopšte ih ne stavljaju u geostrateški kontekst, objasnila je Milić.\nOna misli da je suština kakve su vežbe, šta se i gde vežba, da li su transprentne i da li ostatak sveta prema njima ima podozrenje.\nNije isto vežbati sa medicinskim timovima za zajedničko učešće u međunarodnim misijama i sa tenkisitima koji posle idu blzu granica NATO i EU, ilustrovala je Milić.\nOna je ukazala i da je vrlo bitno obratiti pažnju da ministar Vulin, "istovremeno dok obmanjuje javnost o maloj vežbi RegEX2018", odlazi u Moskvu na poziv ministra odbrane Ruske Federacije Sergeja Šojgua da prisustvuje zatvaranju tenkovskog biatlona u kome su učestvovale jedinice Kopnene vojske, što javnost prvo saznaje od Sputnjika.


Zeleno svetlo za početak pregovora o pridruživanju Srbije i Crne Gore EU\nEvropska komisija je u Strazburu usvojila izveštaj za Savet ministara EU, u kojem se ističe da ostvarene reforme omogućavanju pregovore o pridruživanju sa Srbijom i Crnom Gorom, uz upozorenje da je "proces reformi još uvek krhak, posebno zbog teškoća nasledjenih od bivšeg režima".\n“Srbija i Crna Gora je od pada Miloševićevog režima značajno napredovala u ispunjavanju političkih i ekonomskih merila procesa stabilizacije i pridruživanja, kao i razvijanju kapaciteta za pregovore i sprovodjenje u delo Sporazuma o stabilizaciji i pridruživanju".\nU izveštaju Savetu ministara EU se navodi nužnost postepenog ispunjavanja uslova potpune saradnje s Haškim sudom i sprovodjenja prioriteta u akcionim planovima Srbije, Crne Gore i državne zajednice u okviru "evropskog partnerstva" sa EU.\nEvropski komesar za proširenje Oli Ren izjavio je u Strazburu da je pozitivna ocena studije o izvodljivosti početak evropskog puta za Srbiju i Crnu Goru. Ren je dodao da je zadovoljan što je Beograd konačno učinio značjan napredak u saradnji s Haškim tribunalom, ali je naglasio da pregovori o ulasku Srbije i Crne Gore u EU neće biti razmotrani sve dok ne bude uspostavljena potpuna saradnja sa Haškim tribunalom.\nS obzirom na to da se približava 10. godišnjica masakra u Srebrenici, ratni lideri bosanskih Srba Radovan Karadžić i Ratko Mladić moraju biti izvedeni pred lice pravde. To je jedini način da se ostvari pomirenje i da se ide dalje u procesu priključenja Srbije i Crne Gore EU, rekao je Ren.\nRitam približavanja SCG Evropskoj uniji će, prema stanovištima Evropske komisije, zavisiti od brzine reformi, a Savet ministara EU može prekinuti pregovore o pridruživanju u slučaju da se Beograd i Podgorica "ne drže preuzetih obaveza i manjkavo rešavaju probleme navedene u izveštaju".\nEvropska komisija je medju posebno važna pitanja koja SCG mora rešiti u toku idućih meseci, uvrstila da srpske i crnogorske vlasti moraju postići "konstruktivan dogovor" o sprovodjenj odredbi Ustavne povelje SCG, naročito, raspodeli ovlašćenja. Komesari izvršnog tela Evropske unije naglašavaju da "dve republike moraju odlučno prionuti na reforme pravosudnog i ekonomskog sistema i ojačati kapacitet državne uprave, naročito kad su u pitanju konkurencija, pravo na intelektualno vlasništvo, javne nabavke, carinski i poreski sistem".\n"Dve republike moraju s odlučnošću nastaviti reforme u pravosudju, kao i u policijskim i bezbednosnim službama. Bitka protiv organizovanog kriminala i korupcije mora ojačati i doneti opipljive rezultate", navodi se u izveštaju. "Raspodela sadašnjih ovlašćenja izmedju državne zajednice i republika", ističe se u u izveštaju, "mora biti jasnije razlučena, posebno kad je u pitanju intelektualno vlasništvo, normalizacija, politika viza, pravo azila, imigracija i integrisano upravljanje granicama".\nEvropski komesari, pored ostalog, primećuju da je "malo napretka u istragama o zločinima počinjenim pod starim režimom", kao i da se "sloboda izražavanja uglavnom poštuje, iako se još uvek nameću ograničenja za slobodu sredstava informisanja". Evropska komisija danas je usvojila studiju o izvodljivosti za Srbiju i Crnu Goru, u kojoj ocenjuje da je državna zajednica spremna da pregovara o Sporazumu o stabilizaciji i asocijaciji sa Evropskom unijom.\nEvropska komisija je ocenila da su Srbija i Crna Gora učinile dovoljan napredak u ispunjavanju preduslova i razvoju sposobnosti i kapaciteta da pregovaraju o Sporazumu o stabilizaciji i pridruživanju. Evropska komisija preporučuje početak pregovora o tom sporazumu, koji će biti prva ugovorna veza EU i SCG, i podneće predlog mandata za te pregovore.\nU saopštenju Evropske komisije se, medjutim, napominje da u cilju što većeg napretka SCG u tim pregovorima državna zajednica mora nastaviti da poboljšava svoju saradnju sa Haškim tribunalom, sve dok njene obaveze ne budu u potpunosti ispunjene.


Na suđenju za ubistvo Slavka Ćuruvije izvedeni sporni dokazi | Novosti.RS\nNa suđenju za ubistvo Slavka Ćuruvije izvedeni sporni dokazi\n04. 07. 2018. u 14:30\nSuđenje bivšim pripadnicima Državne bezbednosti za ubistvo novinara Slavka Ćuruvije nastavljeno je danas u Beogradu izvođenjem dokaza koji je prethodno Specijalni sud dva puta odlučio da izuzme iz spisa predmeta\nSuđenje bivšim pripadnicima Državne bezbednosti za ubistvo novinara Slavka Ćuruvije nastavljeno je danas u Beogradu izvođenjem dokaza koji je prethodno Specijalni sud dva puta odlučio da izuzme iz spisa predmeta.\nU pitanju je policijski izveštaj koji se odnosi na 40 traka s podacima baznih stanica Mobtela, među kojima je devet diskova sporno, a koji pokazuje komunikaciju i kretanje optuženih u vreme ubistva.\nIzvođenje tog dokaza sudsko veće do sada je dva puta odbilo jer je cenilo da nisu sve trake pribavljene na zakonit način, što je izazvalo burne reakcije javnosti, ali i dve odluke Apelacionog suda u kojima je navedeno da su podaci pribavljeni zakonito.\nKako je rekla predsedavajuća sudskog veća Snežana Jovanović, izveštaj o presnimavanju forenzičke analize i pregledu napravljen je 2012. godine i sadrži 17 priloga.\nPrema njenim rečima, izveštaj je do marta 2018. imao oznaku tajnosti, koja je skinuta kako bi se koristio u sudskom postupku.\nPročitajte još - Ćuruvija ubijen sa 14 metaka\nJavnost je danas mogla da vidi sporan policijski izveštaj - više kucanih stranica listinga poziva i mapa, jer su i advokati odbrane odlučili da povuku predlog da se on izuzme iz spisa predmeta.\n"Neka taj dopis bude predmet naše ocene, jer on pokazuje da mogu (policija) da uzmu predmete, a da ne izdaju potvrdu", kazala je advokatkinja Zora Dobričanin Nikodinović.\nOna je rekla i da je rešenje Apelacionog suda puno kontradiktornosti i da je uverena da bi sud doneo drugačiju odluku da je imao dovoljno vremena da se detaljno upozna sa predmetom.\nAdvokatkinja se osvrnula i na reagovanje predsednika Komisije za istraživanje ubistva novinara Verana Matića, koji je nedavno izjavio da je izuzimanjem dokaza sudsko veće praktično donelo oslobađajuću presudu.\n"Veran Matić nije želeo da bude svedok u ovom postupku, kako bi mogao da prati suđenje, a sada želi da bude i vrhovni sudija i da presuđuje u ovom postupku. Njegovom izjavom prekršena su ljudska prava mojih klijenata, naša, ali i vaša", rekla je Zora Dobričanin Nikodinović sudskom veću.\nOna je detaljno govorila o izveštaju, ukazujući na nelogičnosti koji stvaraju sumnju u njegovu autentičnost i zakonitost, pa je između ostalog navela da je u njemu pisalo 30 traka, a da je neko to precrtao i dopisao 40.\nAdvokat Vladimir Marinkov precizirao je da policijski izveštaj nema zaglavlje, ni pečat i da se na njegovom kraju nalaze samo tri potpisa.\nPročitajte još - SUĐENjE ZA UBISTVO ĆURUVIJE: Praćenje prekinuto baš na dan ubistva\n"Do podataka se došlo tako što su ukršteni podaci sa baznih stanica s podacima iz Mobtela, koji je tada već prodat Telekomu, a koji se već izjasnio da ne može da garantuje tačnost podataka", rekao je Marinkov.\nOn je ocenio da izveštaj nije veštačenje i izrazio sumnju da je sudu dostavljan samo deo izveštaja.\nSam izveštaj na današnjem suđenju nije analiziran, a nastavak postupka zakazan je za 21. septembar.\nSudsko veće odbilo je kao neosnovan predlog da se optuženom Ratku Romiću i Milanu Radonjiću ukine kućni pritvor.\nZa ubistvo Slavka Ćuruvije optuženi su načelnik resora Državne bezbednosti Radomir Marković, načelnik beogradskog centra DB-a Milan Radonjić, glavni obaveštajni inspektor u Drugoj upravi resora Ratko Romić i pripadnik rezervnog sastava tog resora Miroslav Kurak.\nSuđenje je počelo 1. juna 2015. i kako se navodi u optužnici, Ćuruvija je ubijen zbog "javnog istupanja u zemlji i inostranstvu i kritike nosilaca političke vlasti, mogućnosti da utiče na javno mnenje i delovanje opozicionih društvenih snaga, radi očuvanja postojeće vlasti".\n93 PREDSEDNIK NAJAVIO: Pomoć svim punoletnim građanima Srbije u maju


MSP CG: Da prestane nekorektan odnos prema građanima CG\nTanjug 11. septembra 2021. 18:04\nPODGORICA – Ministarstvo spoljnih poslova Crne Gore saopštilo je da nekorektna postupanja prema Crnoj Gori i njenim građanima moraju prestati.\nResor Đorđa Radulovića oglasio se povodom sinoćnjeg, kako su kazali, „grubog postupanja policije Republike Srbije prema sinu premijera Crne Gore Zdravka Krivokapića“, prenela je RTCG.\n„Prilikom razgovora sa Oliverom Stamenkovićem, otpravnikom poslova u ambasadi Srbije u Podgorici, ponovljen je stav izrečen već više puta nakon iskustava naših poslanika na državnoj granici Srbije“, naveo je MSP Crne Gore.\n„Posle neprijatnosti kćerki premijera Krivokapića koje su već jednom, iz bezbednosnih razloga, morale da napuste Beograd, dogodilo se da je njegovog sina, iako je reč o štićenoj ličnosti u pratnji pripadnika Uprave policije Crne Gore, Policija Republike Srbije pretresala potežući čak i oružje, te pravdajući svoj postupak naredbom, postupila na krajnje grub način“, dodaje se u saopštenju.\nIz crnogorskog Ministarstva su zbog pomenutog događaja izeazili veliku zabrinutost i apelovali da ovakav odnos srpskih vlasti odmah prestane.\n„Nakon stava Ministarstva unutrašnjih poslova Srbije, da su lažni navodi da je ovde reč o maltretiranju, te da su u ovom slučaju postupali profesionalno i u skladu sa zakonom, mi i ovoga puta želimo da verujemo da je po sredi bila ‘neophodna provera’, kako je to saopšteno“, kazali su iz MSP Crne Gore.\nOni izražavaju nadu da će državni organi Srbije, osim objašnjenja koja nisu izostala ni prilikom prethodnih neprijatnosti, ovoga puta pokazati iskrenu i stvarnu volju da se ovakvi postupci ostave u prošlosti i da, kako su dodali, „delima pokažemo da možemo imati puno poverenje jedni u druge“.\n„Želimo da verujemo da građanima i jedne i druge države, pa bili oni štićene ličnosti ili poslanici, ako ne postoji razlog za suprotno činjenje, možemo garantovani jednak tretman i puno uvažavanje. U to duboko verujemo jer građani obe zemlje to zaslužuju, jer veruju u prijateljstvo i najbolje namere. Naravno, komunikacija sa vlastima Srbije sa naše strane biće nastavljena, u dobroj veri da se sinoć dogodio veliki propust, a ne još jedno nekorektno postupanje prema našim državljanima, ili poruka Vladi ili premijeru“, zaključuje se u reagovanju MSP Crne Gore.\nRanije danas ovim povodom reagovali su i iz Vlade Crne Gore, koja je saopštila da je policija Republike Srbije izvršila grub atak na sina premijera Krivokapića.\nKornjača odložila pet letova u Japanu\nFrancuska: Sanofi odustaje od mRNK vakcine protiv kovida-19\nKina izdala Belu knjigu o postizanju umereno prosperitetnog…\nU akciji Evropola većina procesuiranih iz kavačkog klana\nAlbanski lobista na čelu posmatračke misije EU na Kosovu\nSAD će se angažovati na smanjenju tenzija na KIM


Glavni odbor - Srpskainfo\nSJEDNICA GLAVNOG ODBORA DNS Nešić: Biću jedini kandidat za predsjednika\nČlan Socijalističke partije (SP) Ratko Jokić danas je u Doboju zajedno sa pristalicama nasilno ušao u salu u kojoj treba da bude održana sjednica Glavnog odbora SP.\n"OVO JE VELIKA ČAST ZA SVAKOG ČOVJEKA" Rado Savić izabran za zamjenika predsjednika SDS\nSjedinca Glavnog odbora SDS sutra u Istočnom Novom Sarajevu\nSjednica Glavnog odbora SDS biće održana sutra u Istočnom Novom Sarajevu, najavljeno je iz ove stranke.\nPAVIĆ I ČUBRILOVIĆ CIJEPAJU STRANKU Sukob u DNS se nastavlja na Glavnom odboru, a misterija je ko tamo IMA VEĆINU\nSmjenom Nedeljka Čubrilovića s pozicije zamjenika predsjednika stranke problemi u DNS nisu ni blizu rješenja, a članstvo i funkcioneri do te mjere su podijeljeni da trenutno biraju da li će stati iza njega ili iza lidera partije Marka Pavića.\nDobojlije na IZLAZNIM VRATIMA SDS, a Glamočak "spušta loptu": Sve spada u domen DNEVNE POLITIKE\nNedeljka Breberina 1 godina\nJerinić: Ništa nismo dogovorili sa SNSD prije izbora\nNismo ništa dogovorili sa SNSD prije izbora. Mi zastupamo tezu da treba razgovarati sa svima, kaže za Srpskainfo član Glavnog odbora i dobojskog SDS Boris Jerinić.\nU Banjaluci će sutra biti održana sjednica Glavnog odbora Srpske demokratske stranke (SDS), najavljeno je iz ove stranke.\nĐokić: Cilj nam je osvajanje 100.000 glasova\nPredsjednik Socijalističke partije Petar Đokić rekao je danas da će stranka svoje aktivnosti u narednom periodu zasnivati na znanju, odgovornosti i patriotizmu i da vjeruje da će na izborima ostvariti cilj, a to je osvajanje 100.000 glasova. Đokić je rekao da je današnja sjednica Glavnog odbora SP-a posvećena završnim pripremama za održavanje 8. Kongresa stranke, koji je planiran 8. jula u Banjaluci i koji će okupiti oko 1.000 učesnika.


RTCG - Radio Televizija Crne Gore - Nacionalni javni servis :: Ostali sportovi :: COK predložio mjere za suzbijanje krize\n11. 05. 2020. 16:27 >> 16:33 0\nCILJ OPORAVAK SPORTSKOG SEKTORA\nSportskim savezima, udruženjima i klubovima, koji su uredno izmirivali poreze i doprinose, a kojima je zbog koronavirusa bio onemogućen rad i obustavljene sve aktivnosti, treba obezbijediti isti tretman kao i privrednim društvima kojima je zabranjen rad. To piše u predlogu mjera Crnogorskog olimpijskog komiteta (COK) za suzbijanje negativnog uticaja COVID-19 krize na sport u Crnoj Gori.\n"Rebalansom budžeta, koji se predviđa, preispitati kriterijume i visinu iznosa koji se dodjeljuju za sport. Treba raditi na novim vidovima finansiranja sporta i formiranju privatno-javnog fonda za finansiranje sporta“, piše u predlogu mjera, koji je usvojio Upravni odbor COK.\nPredloženo je da treba kreirati smjernice i preporuke za sve sportske subjekte u Crnoj Gori, u cilju sagledavanja realnog obima aktivnosti i izvršavanja potrebnih prilagođavanja\n"Treba stvarati posebne fondove solidarnosti kod sportskih subjekata. Organizovati sportske kampove, koji bi solidarno finansirali Ministarstvo sporta i\nmladih, COK i nacionalni sportski savezi, u cilju što bolje organizacije i finasijske optimizacije kvlitetnih treninga i edukacije najboljih\ncrnogorskih sportista. Uz odobrenje lokalnih samouprava i Ministarstva prosvjete da se gradski i školski sportski objekti koriste besplatno ili po sniženoj cijeni za treniranje, na određen vremenski rok“, piše u saopštenju.\n"Značaj pomoći za sportski sektor je u ovom trenutku pogotovu važan, kad se uzme u obzir da je pred nama najveći sportski događaj – Olimpijske igre, koje će se 2021. godine održati u Japanu", piše u saopštenju COK.\n"Stoga je neophodno, napraviti program finansiranja programskih aktivnosti sportista i timova u cilju obezbjeđivanja optimalnih uslova za kvalifikovanje i pripremu za Olimpijske igre, kao i\nza sam nastup na glavnom takmičenju u olimpijskom ciklusu Tokio 2020", saopšteno je iz COK“.\nCOK: Izborna Skupština 9. septembra, Simonović jedini kandidat\nOlimpijska porodica primjer kako svijet treba da funkcioniše


Vladimir Putin: Dajte da Vas poljubim - FOTO | Skandalozno\nVladimir Putin oduševljeno radniku: Dajte da Vas poljubim – FOTO\nPredsednik Rusije Vladimir Putin je u okviru svoje radne posete glavnom gradu Baškirije posetio fabriku motora u Ufi.\nJedan od radnika predložio je šefu države da vrati u praksu dodelu nagrada radnim kolektivima. Na taj predlog Putin je sa osmehom odgovorio: “Dajte da Vas jednostavno poljubim!“\nPortal „Ufa 1“ navodi da je inženjer fabrike Viktor Bogomolov upitao predsednika za nagrađivanje preduzeća zbog uspeha u radu: „Ranije je postojala ovakva tradicija – dodeljivanje medalja u preduzećima. Naš kolektiv nagrađen je sa dva ordena Lenjina i ordenom Radne crvene zastave. Preduzeće je i sada jedno od vodećih. Zar ne možete da vratite tu tradiciju?“\nPutin je, sa svoje strane, u šali predložio da poljubi radnika i zagrlio ga je. Nakon toga, predsednik je istakao da se u sovjetsko vreme ta praksa široko primenjivala, ali da nije mnogo uticala na produktivnost rada.\nOsim toga, Putin je odgovarajući na pitanje Bogomolova naglasio da se sada u Rusiji nagrađuju pojedinci, istaknuti radnici. Predsednik je, ipak, obećao da će razmisliti o tome da li treba vratiti sovjetsku praksu dodele nagrada radnim kolektivima.\nPredsednik Rusije stigao je 24. januara u radnu posetu Baškortostanu. Na aerodromu u Ufi ga je dočekao lider republike Rustem Hamitov. Nakon toga, Putin je otišao u fabriku gde je obišao helikoptersku radionicu i proizvodno-tehnološke centre za proizvodnju i montažu helikopterskih motora VK-2500.\nBudite prvi sa komentarom na članku "Vladimir Putin oduševljeno radniku: Dajte da Vas poljubim – FOTO"


Trinaest članica EU traži proširenje na Zapadni Balkan – Fokus.ba\nPrema saznanjima RSE, inicijativu za ovaj "non-paper" je pokrenula Poljska\nMeđu zemljama članicama Evropske unije cirkuliše takozvani “non-paper”, u kojem se nastoji da se potvrdi napismeno da je proširenje Zapadnog Balkana i dalje kredibilna opcija.\nRadio Slobodna Evropa (RSE) ima uvid u nacrt ovog dokumenta gde se, između ostalog, podvlači da EU treba da ispuni svoju nedvosmislenu posvećenost evropskim integracijama Zapadnog Balkana, te da “ne postoji ‘plan B’”, za Zapadni Balkan.\n“Non-paper” je inače neformalni dokument koji se uglavnom iznosi u zatvorenim pregovorima unutar institucija EU, posebno u Vijeću ministara i ima za cilj postizanje dogovora o nekom spornom političkom pitanju.\nPrema saznanjima RSE, inicijativu za ovaj “non-paper” je pokrenula Poljska, a podršku za ovaj dokument je potvrdilo 13 članica EU koje su uglavnom iz Centralne i Istočne Evrope, odnosno zemlje koje pripadaju grupi “novijih članica”.\nMeđu državama koje su podržale ovu inicijativu nalaze se Baltičke zemlje (Estonija, Latvija i Litvanija), Višegradska grupa (Češka, Mađarska, Poljska i Slovačka), Slovenija i Hrvatska, a očekuje se potvrda i iz Bugarske.\nTakođe se saznaje da se pokušava pridobiti što veća podrška za ovaj dokument prije ministarskog sastanka koji će biti održan 18 juna. Inicijator nastoji da se dokument usvoji u obliku zajedničke deklaracije EU ministara.\nPrije svega se putem ovog dokumenta traži da se potvrdi otvaranje pristupnih pregovora sa Albanijom i Sjevernom Makedonijom već u junu ove godine.\nTo bi takođe doprinijelo “jačanju otpornosti zemalja na spoljne, štetne interese drugih aktera i osigurati da EU i dalje bude vodeći igrač za pozitivnu regionalnu transformaciju”.\n“Iznoseći značaj svoje odluke za budućnost svih država i naroda u Evropi, pozivamo članove Vijeća (EU) da u junu preuzmu dalekovidne, hrabre odluke, koje bi promovisale kontinuirani napredak reformi u skladu sa standardima i vrijednostima EU, koje bi ojačale regionalnu saradnju, pomirenje, dobrosusjedske odnose, i koje bi pružile ključnu podršku nepovratnom miru, stabilnosti i razvoju regiona i našeg kontinenta”, stoji u nacrtu dokumenta.\nU ovom nacrtu se između ostalog poručuje da bi Vijeće EU trebalo da “prizna da je politika proširenja najuspješnije sredstvo za promovisanje standarda i vrijednosti EU, da nastavi da podržava jasno definisanu perspektivu članstva u EU koja je pokretačka snaga za sprovođenje zahtjevnih reformi i rješavanje preostalih bilateralnih pitanja na Zapadnom Balkanu; te prepozna nezamjenljiv uticaj politike proširenja na proces jačanja Evrope”.\nOva inicijativa dolazi u svjetlu podjela među članicama EU oko mogućeg otvaranja pristupnih pregovora sa Albanijom i Sjevernom Makedonijom. Evropska komisija je prošle sedmice preporučila bezuslovno otvaranje pristupnih pregovora između Brisela i Skoplja, odnosno Tirane.\nPrva rasprava će biti održana 18 juna, međutim, budući da ova pitanja zahtijevaju jednoglasje među EU članicama, do ovog trenutka nema zajedničkog stava EU da bi se potvrdila preporuka Evropske komisije.\n#evropska unija#izdvojeno#zapadni balkan\nEvropska komisija pomaže zapadni Balkan sa 3,3 milijarde eura\nSvjetska banka: Zapadni Balkan će zbog koronavirusa ući u recesiju\nZakon o finansiranju političkih stranaka uskladiti s EU standardima\nEU nikada neće biti kompletna bez zapadnog Balkana


Za 7.789 zaposlenih u socijalnim ustanovama po 10.000 dinara\nTanjug 15. aprila 2022. 10:55\nBEOGRAD‚ 15. aprila (Tanjug) – Jednokratna državna pomoć od 10.000 dinara za zaposlene u 204 ustanove socijalne zaštite\npočela je jutros, potvrdio je Tanjugu državni sekretar u Minsitarstvu finansija Saša Stevanović i dodao da će do kraja dana novac dobiti 7.789 zaposlenih.\n„Posle jučerašnje sednice vlade sredstva su odobrena, na raspolaganju su ustanovama socijalne zaštite i danas kreće isplata. Ja sam siguran u to da će naše kolege u ustanovama koje rade na računovodstvenim poslovima uspeti da do kraja dana na račune zaposlenih prebace novac. Novac će dobiti vaspitači, negovateljice, stručni saradnici, administrativni radnici, zaposleni koji rade na održavanju higijene“, rekao je Stevanović.\nObjasnio je da je jučerašnjim zaključkom vlade obezbeđen novac za isplatu pomoći zaposlenima u socijalnim centrima koji novac nisu dobili u januaru, kada je uplaćena jednokrata pomoć zdravstvenim radnicima u zapospenim u zdravstvenim ustanovama, ustanovama socijalne zaštite i ustanovama za izvršenje krivičnih sankcija.\n„Država misli na svoje građane i želi da se oduži ljudima koji su dali sve od sebe, pa i više od toga u vreme pandemije, jer su zaposleni u socijalnim ustanovama bili posebno opterećeni u to vreme“, istakao je Stevanović.\nPodsetio je da je vlada u januaru svim penzionerima isplatila jednokratnu pomoć od 20.000 dinara, kao i pomoć od 100 evra mladima.\nStevanović je napomenuo da će mladi od 15. majana portalu Uprave za trezor moći da se prijave za drugu tranšu pomoći od 100 evra, koja će biti isplaćena 1, 2. i 3. juna.\n„Želim da istaknem da smo u potpunosti likvidni, da je država stabilna kao i javne finansije, tako da je novac obezbeđen za isplatu tih pomoći koje su se u prethodnom periodu pokazale kao efikasne i svrsishodne, jer imaju efekat podizanja tražanje i vraćanja novca u budžet, tako da ćemo nastaviti s takvom politikom i u budućnosti“, poručio je Stevanović.


Međunarodna konferencija „Energetski dani Prijedor 2012“-Fondovi EU dostupni i privatnom sektoru - GradPrijedor.com - Portal grada Prijedora\nMeđunarodna konferencija „Energetski dani Prijedor 2012“-Fondovi EU dostupni i privatnom sektoru\nMeđunarodna konferencija „Energetski dani Prijedor 2012″ demistifikovala je priču da su fondovi Evropske unije dostupni samo javnom i nevladinom, a nikako i privatnom sektrou, izjavio je danas direktor Agencije za ekonomski razvoj opštine Prijedor „PREDA-PD“ Mišo Reljić.\n„Za podršku EU privatnom sektoru danas smo čuli odlične primjere malih i srednjih preduzeća iz Hrvatske koja su znatna serdstva povukla iz evropskih fondova, pogotovo u oblasti energetske efikasnoti“, rekao je Reljić novinarima u Prijedoru po završetku dvodnevnog skupa kojeg je organizovala Agencija „PREDA-PD“.\nOn je ocijenio da je prva konferencija posvećena ekonomiji energetske efikasnosti (3E) u Prijedoru u potpunosti uspjela, da je bila dobro koncipirana i da to potvrđuje broj učesnika i gostiju oba konferencijska dana.\n„Predstavili smo odnos EU prema 3E, pa to spustili na nivo BiH i Republike Srpske, pa još niže na nivo lokalne zajednice gdje smo pokazali odnos prema 3E na primjerima šest opština u BiH zahvaljujući inicijativi Evropske komisije Sporazum gradonačelnika čiji je Prijedor potpisnik od 2010. godine“, naveo je Reljić.\nOn je dodao da su gosti bili najzainteresovaniji za potencijalne donatore za projekte 3E, da su se čuli iskustva iz Italije i primjeri dobre prakse iz Grčke i Srbije, te slovenačke energetske agencije KSSENA iz Velenja koja se smatra najuspješnijom na Balkanu.\n„Po završetku konferencije danas smo posjetili novu kotlovnicu u restoranu `Le pont` i Osnovnu školu `Branko Ćopić` gdje je u cjelosti proveden projekat energetske efikasnosti“, dodao je Reljić.\nPredstavnik Agencije „PREDA-PD“ Boris Srdić rekao je da je prvi projekat energetske efikasnosti u Prijedoru realizovan u ovdašnjem Poslovnom centru, drugi u OŠ „Branko Ćopić“, a da treći čeka odgovor razvojnog programa ambasade Češke Republike u BiH gdje je za postavljanje solarnih kolektora na zgrdau Opšte bolnice Prijedor kojima bi se zagrijavala voda, potrebno 300.000 KM.\n„U ova dva dana imali smo 120 učesnika i predavače iz Grčke, Slovenije, Hrvatske, Srbije i BiH i, prema ocjenama samih učesnika, konferencija je bila uspješna. S obzirom da je ekonomija energetske efikasnosti novina na našem području, cilj skupa prvenstveno je bio da se javnost što više upozna s njenim prednostima i mogućnostima“, dodao je Srdić.\nDirektorica OŠ „Branko Ćopić“ Sanja Munjiza rekla je da u objekat ove vaspitno-obrazovne ustanove gotovo da nije ulagano ništa od izgradnje 1982. godine.\n„U okviru ovog projekta zamijenjeni su krov, stolarija i fasada i zahvaljujemo se Ministarstvu prosvjete i kulture Republike Srpske, opštini Prijedor, UNDP-u, USAID-u, Zavodu za izgradnju grada Prijedor, preduzeću „Gradinvest“ i agenciji `PREDA`“, istakla je Munjiza.\nOpština Prijedor potpisom Sporazuma gradonačelnika, koji danas ima 4.300 potpisnica, obavezala se da do 2020. godine smanji emisiju štetnih gasova za 20 odsto, a poveča energetsku efikasnost i izvore obnovljive energije za po 20 odsto. Opština je donijela akcioni plan koji sadrži 32 projekta a čijom bi realizacijom bilo postignuto i više od takozvanog cilja „tri puta dvadeset“.\nPokrovitelji konferencije su Grad Prijedora i Njemačka agencija za međunarodnu saradnju (GIZ). U gradu na Sani međunarodna konferencija „Energetski dani“ biće organizovana svake dvije godine.


Dodik i Erdogan 16. marta potpisuju sporazum o autoputu BiH - Srbija\nPredsedavajući Predsedništva Bosne i Hercegovine Milorad Dodik će 16. marta u Ankari s predsednikom Turske Redžepom Tajipom Erdoganom potpisati sporazum o građevinskim projektima, među kojima je i autoput Sarajevo – Beograd.\nOva informacija je najavljena na sastanku ministra prometa i komunikacija Vojina Mitrovića s ambasadorom Turske Haldunom Kocom.\nTema razgovora bila je nastavak i ubrzavanje realizacije projekta izgradnje autoputa Beograd – Sarajevo – Beograd.\nAmbasador Koc je naglasio da Turska i dalje u potpunosti stoji iza obećanja da će podržati projekat izgradnje autoputa i brzog puta koja će povezivati glavne gradove BiH i Srbije, što dokazuje i potpisivanje Sporazuma predsedavajućeg Predsedništva BiH Dodika i predsednika Erdogana.\nMinistar Mitrović je istakao da je izgradnja autoputa veoma značajna kako za odnose BiH, Srbije i Turske tako i za bolju povezanost i privredni razvoj celog regiona.


Vučić 20. i 21. decembra u Tirani - 15.12.2021, Sputnik Srbija\nVučić 20. i 21. decembra u Tirani\nPredsednik Srbije Aleksandar Vučić boraviće 20. i 21. decembra u Tirani, na sastanku regionalne inicijative "Otvoreni Balkan" 15.12.2021, Sputnik Srbija\nNa sastanku, čiji je domaćin premijer Albanije Edi Rama, učestvovaće i predsednik vlade Severne Makedonije Zoran Zaev.Prethodni sastanak u okviru inicijative "Otvoreni Balkan" održan je početkom novembra u Beogradu. Predsednik Vučić tada je najavio da će sledeći sastanak biti održan u Tirani u drugoj polovini decembra, gde će, kako očekuje, biti moguće potpisivanje Memoranduma o razumevanju u vezi sa radnim dozvolama.Taj sporazum značio bi da radna dozvola izdata u bilo kojoj od ove tri zemlje, važi u svim članicama inicijative, Srbiji, Severnoj Makedoniji i Albaniji.\n© Tanjug / NENAD MIHAJLOVICPredsednik Srbije Aleksandar Vučić\nPredsednik Srbije Aleksandar Vučić boraviće 20. i 21. decembra u Tirani, na sastanku regionalne inicijative "Otvoreni Balkan"\nNa sastanku, čiji je domaćin premijer Albanije Edi Rama, učestvovaće i predsednik vlade Severne Makedonije Zoran Zaev.\nPrethodni sastanak u okviru inicijative "Otvoreni Balkan" održan je početkom novembra u Beogradu. Predsednik Vučić tada je najavio da će sledeći sastanak biti održan u Tirani u drugoj polovini decembra, gde će, kako očekuje, biti moguće potpisivanje Memoranduma o razumevanju u vezi sa radnim dozvolama.\nTaj sporazum značio bi da radna dozvola izdata u bilo kojoj od ove tri zemlje, važi u svim članicama inicijative, Srbiji, Severnoj Makedoniji i Albaniji.